
^'telkommen til denne femte udgave af Amiga Advis i år 
\r 2000. 

Denne gang skal vi snakke lidt om fremtiden, nemlig 
bladets fremtid. 

Ved gentagne lejligheder har vi truet med at ville ryge væk 
fra kioskerne, og dette faktum er nu ved at være en realitet. 

Dette skyldes også at vi faktisk kun har én annoncør 
tilbage, og dette er jo fordi der bliver færre og færre Amiga- 
ejere. 

Dette er problem nummer et for Amiga’en. 

Vi har siden vi startede ude i kioskerne mistet omkring 
halvdelen af vores kiosksalg, og efterhånden er det ved at 
udvikle sig til en katastrofe, for vi skal stadigvæk levere 
samme antal for at ramme dem der stadigvæk køber vores 
blad. 

Så hele ideen med salg gennem kioskerne er efterhånden 
væk, og derfor har vi nu igen brug for at ændre vores blad til 
det market der nu er. 

For abonnenternes vedkommende vil de ikke kunne mærke 
nogen forskel, for selve arbejdsmængden vil desværre ikke 
falde, hvis man eller ser bort fra selve samlingen af bladene. 

Jeg ved ikke hvornår dette kommer til at træde i kraft da 
vores hidtidige distributør, såvidt jeg er orienterer, indstiller 
sine aktiviteter, så måske vil ikke engang dette blad ramme 
kioskerne. 

Så når du ikke kan finde os længere er det fordi vi kun ud¬ 
kommer som et abonnent-blad. 

Dette er nok et faktum, men det er lige så meget en 
udfordring for os, da det nu er mere vigtig at vi får et alterna¬ 
tivt ansigt udad til. 

Da vi startede var vores mål at udkomme med mange sider 
i farver, og så ville vi ud i kioskerne. 

Alt dette vil vi stadigvæk - nu gælder det bare ikke om at 
komme dertil, men om at gøre vores til at der kommer det 
rette miljø hvor dette kan lade sig gøre, hvilket nok kommer 
mere an på hvad Amiga Inc. gør og knapt så meget hvad vi 
gør. 

Men hvis du fortsat ønsker at se et dansk Amiga-blad som 
til og med dumper lige ind ad din dør en gang om måneden, 
så skal du nok overveje at blive abonnent. 

Så vil vi til gengæld love at prøve at gøre vores til at 
Amiga’en igen får lidt medvind. 


Sidst, men ikke mindst, vil jeg slutte denne leder af med at 
takke John Niclasen og Jimmy Knudsen for deres indsendte 
artikler. 

jan 

■ AmigaWriter annonceres med en version 2.0 der kan importere tekster 
direkte fra MSWord. Skriftsnit der ikke er tilgængelige vil gennem en requester 
kunne erstattes med størst tilsvarenhed. Oprindeligt skriftvalg slettes ikke, men 
bliver gemt sammen med substitutterne i filen. 

Det er nu valgfrit at udskrive som portræt eller landskab, også på f.eks. 
kuverter og den slags. Programmet kan administrere at placere sider således at 
de blot skal foldes efter udskrift. Funktion for udskrivning af visitkort osv. 
findes. 

Programmet understøtter TrueType med antialiasing. 

Truecolor-udskrift uden grafikkort. (TurboPrint eller tilsvarende kræves). 

Der er tilført hastighedsforbedringer samt fjernelse af interferens der kunne 
opstå mellem grafik, tekstbokse og kanter tidligere. 

Requestere er forbedrede så de ikke lander i samme skuffe hver gang, uanset 
hvor man har været henne på maskinen. Assignments er ikke nødvendige i 
User-StartUp længere. Skufferne med skriftsnit skal blot føjes til listen. Så er 
de på søgevejen. 

Vil du vide mere om de forbedringer der er i forbindelse med den nye 
AmigaWriter til AmigaOS 3.5, så se efter hos: 
www.haaee-Dartner.com □ 


amiga.dk 


■ Under URL’en www.amiga.dk 
gemmer sig et forum for danske 
Amiga-brugere. Herunder bl.a. en 
dansk nyhedsside som bliver opda¬ 
teret af Trez. 

Han udvælger kvalitets-nyheder 
fra ind- og udland ud fra kriterierne 
generel interesse, hvad der interes¬ 
serer ham selv, samt hvad der kunne 
interessere danske Amigabrugere. 

Derudover tilbyder amiga.dk 
mulighed for at få hosted egne sider, 
der er et lille web directory, et 
messageboard hvor danske Amiga¬ 
brugere kan komme i kontakt med 
hinanden samt andre godter. □ 


phase5 


■ Amtsretten i Bad Homburg har 
den 9. april i år opgivet udredningen 
af insolvenssagen mod phase5 
grundet på mangel af værdier. 

Kammeradvokaten der er den 
øverst ansvarlige for behandling af 
konkursboer er hermed ikke åben for 
kontakt angående klager. 

Klager henvises herefter til civilt 
søgsmål mod Wolf Dietrich og 
Gereald Karda, de tidligere ejere af 
phase5 Digital Products, In Der Aue 
27, D-61140 Oberursel, Deutsch- 
land. 

Må man spørge om disse herrer 
har indtaget lidt for meget 
CAIPARINHA? □ 


■ Paraglide er et tilføjelseskort til det modulære PicassoIV grafikkort. 

For Amiga’er med ZorroIII-kort og PicassoIV tilbydes 3D-funktionalitet til 
Amiga Classic maskiner. 

For programmører vil der være en medfødt GLIDE API og en Warp3D-| 
driver. 

Chip’sene er: 

3Dfx Voodoo-I grafik-chip. 

TexelFX for projektteksturer baseret på trekanter i alle tre dimensioner. 

PixelFX renderer op til en million 25-pixels trekanter i sekundet med 
Gouraud-skyggevirkning og udfører gennemskinnelighed og alpha-blanding så 
realistisk som muligt. 

• Intern PicassoIV PCI-tilsiutning (bussen) 

• 4 MB téksturhukommelse 

• 4 MB pice puffer hukommelse 

• 960*720 pixels i 16 bits 

• Glide og Warp3D driversystem 

Der kræves: 

• En Amiga-baseret ZorroIII maskine + PicassoIV grafikkort. 

• 8 MB FastRAM og mindst 1 MB ChipRAM. 

• CPU mindst en 68040 på 25 MHz. 

Findes hos Blittersoft. □ 

ArtEffect 4.0 


■ Denne nye version er nu ude og der er flere forbedringer. 

• Multiple alpha-kanaler og kompositionsmuligheder pr. billede. 

• Omformning mellem farve «• aipha-kanal og gennemskinne¬ 
lighed til aipha-kanal. 

• Nye layers for tekst. 

• Nye layers for løbende effekttilføjelser som kontrast, højlys, 
gammakorrektion, omvending m.m. 

• Speciel effekt-layer for landskaber, rumbilleder og brande m.m. 

• Akvarel-funktion på sprøjtepistolen. 

• De fleste plugins virker nu korrekt, også på layers (twirl og biur 
f.eks.) 

• OS3.5-ikoner kan kreeres ved gemning af filer. 

Og derudover, så er CD-ROM’en fyldt med skriftsnit. ClipArt 
m.v. 

Systemkrav: 

• CPU bedre end eller lig 68020 

• AmigaOS3.x 

• Minimalt 8 MB RAM 

• HardDisk. 

Opdatering: 

89,- DM hos Haage & Partner 
www.haaee-Dartner.com □ 


Mac og G4 ppc’ere 


VHI Studio 5.0 


■ Kender du VLRec NG? Ikke det? Nu er der ellers kommet en 
efterfølger til dette snilde program. 

VHI er programmel der bruges med framegrabbere som VLab- 
kortet og andre tilsvarende, digitale cameraer osv. 

F.eks. kan hukommelsen i et digitalcamera som et Olympus 
direkte tilgås som lå filerne på en harddisk. 

Data kan komprimeres til MPEG-format, direkte uden nogen 
midlertidig fil, således at plads til en sådan ikke er nødig. 

Drivere for digicams er dog ikke en del af programmet, men 
leveres selvstændige. 

Listen over understøttede digicams er lang, men er dog produkter 
fra enten Olympus, Kodak eller Nikon. 

VHI koster 69,-DM. 

VHI-DigiCam-driver koster 20,- DM. 

For mere information, se: 

URL: www.innovative-web.de 


Innovative 

do Felix Schwarz 
Am Grundla 3 
D-91074 Herzegenaurach 
Deutschland O 


■ Motorola har haft vanskeligheder med 
levering af deres G4-processorer. Derfor har 
nogen undret dem over at Mac ikke har alieret 
dem med IBM der jo er partner i udviklingen 
afPPC-chips. 

Der er dog en naturlig forklaring. 

: Motorola har udviklet en såkaldt aka 
Velocity Engine samt et system de kalder 
AltiVec. Dette gør chip’en mere kompliceret. 

Trods det at IBM (Intel egentlig) n 
producerer cpu’er med en clock-ffekvens på o 
til 1 GHz ville der alligevel kræves e 
samarbejdsaftale med Motorola for at kunn 
fremstille chips med kompatible instruktions 
sæt. Det vil IBM ikke, 

Motorola regner med til efteråret at ha. 
versioner af chips’ne på gaden med clock- 
frekvenser på 600, 700 sam 800 MHz. 
udtaler at de chips de hidtil har fået leveret 
været 50 MHz langsommere i puls end bes 
Desuden er de så meget mere effe 
forbrugende end G3'erne at de ikke vil ku 
bruges i bærbare maskiner på grund af bl 
varmeafgivelsen. 

Engang til næste år regner Motorola med 
have en G4-version på gaden med en clo 
frekvens på 1 GHz. 

Der er imidlertid stadigvæk ingen r 
sammenligningsmulighed mellem Intel, A 
og Motorola’s processorer med samme p 
angående arbejdydelse for Motorola forsø: 
konsekvent at få deres chips til at lave 
meget som muligt pr. puls. F.eks. y 
Motoroia-chips stadigvæk mere end In 
Pentium III, men ved meget lavere cl 
^Htvenser, 

Motorola udvikler på en ny chip, en G5 : - 
mentligt om et par år vil kunne leveres 
clock på 2 GHz. 

Men i betragtning af de vanskeligheder 
været hidtil med at levere chips til tid 
1 det måske tages roed et gran salt 
G4-chip’sne har iøvrigt efter forlyden" 
endnu ikke fundet deres endelige form 
bliver redesignet med forbedret vektorproc 
sering, bedre multiprocesseringsfaciliteter „ a 
lavere strømforbrug for øje. Og så med en 
backside cache på op til 4 MB. O 

- Amiga på Windows, Linux og Mac 


■ Af Jan Kronhøj Larsen 

Under den noget vidtløftige 
overskrift jeg har fundet på, 
gemmer der sig en 
anmeldelse af Amiga 
Forever 3.0. 

Faktisk er dette kun en 
indledningsvis anmeldelse af 
Amiga Forever 3.0 da dette 
efterhånden rummer meget 
mere end bare en Amiga- 
emulator til Windows hvilket 
det egentlig begyndte som. 
Ifølge den introduktionstekst 
jeg har læst skulle der være 
noget Amiga-emulering at 
hente for brugere, både af 
Windows, DOS, Mac., Be, 
Next, Linux og der er 
såmænd også en Amiga- 
emulator for PPC-Amiga’er. 

Amiga’en 

Efterhånden som tiden er gået er 
Amiga’ens oprindelige hardware blevet 
mere og mere udfaset pga. at Ami¬ 
ga’ens forskellige ejere efter Commo- 
dore ikke har kunnet få sat gang i noget 
somhelst på dette område. 

De nuværende ejere har da heller 
ikke til hensigt at sætte gang i nogen 
udvikling af det oprindelige isenkram, 
men har i stedet skubbet dette ansvar 
over på det udviklingsteam der laver 
BoXeR motherboard’et. 

Det oprindelige AmigaOS har i 
modsætning til udviklingen af maskinel 
ikke stået helt stille, specielt ikke hvis 
man kigger lidt på tredjepart-udviklere, 
og det er af den grund en del mere 
levende end det hardware som det blev 
skabt til. 

Ligesom med isenkrammet har de 
nuværende ejere også skubbet ansvaret 
for videreudvikling af AmigaOS over 
på de virksomheder og brugere der gør 
sig med dette OS. 

I modsætning til maskineludvik¬ 



lingen er et operativsystem noget nem¬ 
mere og knapt så omkostningstungt at 
udvikle. Derfor er jeg ikke i tvilv om at 
AmigaOS fortsat har en fremtid et eller 
andet sted. 

Det de nuværende Amiga-ejere vil, 
er at frembringe et nyt isenkramuaf- 
hængigt Amiga-OS/OE der både skal 
kunne køre som et selvstændigt system 
eller som tilføjelse eller overbygning til 
et andet OS. 

Denne egenskab af et hardware¬ 
uafhængigt OS giver det nye AmigaOS 
et helt andet potentiale end det Amiga¬ 
OS vi kender i dag. 

Hvad fremtiden bringer for Amiga¬ 
OS er svært at spå om, men at emulere 
en Amiga på noget ikke-Amiga-maski- 
nel er jo et skridt på vejen derhenad til 
også at gøre det gamle AmigaOS lidt 
hardwareuafhængigt. 

At emulere noget plejer som regel 
ikke at være det bedste man kan gøre da 
det som oftest er besværligt, langsomt 
og ikke rigtigt giver éen de muligheder 
og fordele som det der bliver emuleret 
har. 

Amiga Forever 3.0 

I Amiga Advis nr. 10/98 bragte vi en 
anmeldelse af Amiga Forever 2.0 fore¬ 
taget Anders Drejer hvori dette var 
testet/beskrevet med et tilsyneladende 
rimeligt resultat. 


Amiga Forever er, såvidt jeg ved, 
påbegyndt som en Amiga-emulator til 
Windows og det er også denne Amiga- 
emulator der er længst fremme i sin 
udvikling, mens de andre emulatorer 
har knapt så mange udviklingstimer bag 
dem. 

Men dette behøver ikke nødvendig¬ 
vis at betyde at de ikke kan bruges til 
noget. Faktisk har jeg ikke selv adgang 
til en almindelig MS-DOS-PC til min 
rådighed, men “kun” en G4 PowerMac. 

På baggrund af dette vil denne ind¬ 
ledningstest, der meget snart kommer i 
denne artikel, være om Amiga 
Forever’s Amiga-emulering på en 
PowerMac. 

Selve denne anmeldelse skal kun ses 
som en indledningsvis anmeldelse af 
Amiga emuleret på en PowerMac da 
jeg ikke har haft Amiga Forever særligt 
længe og desuden er det en stor ting at 
gå igennem hvis man skal hele vejen 
rundt, og det skal vi. 

Af samme årsag vil der denne gang 
ikke være karakterer da disse må vente 
til senere. 

For alle de der gerne så at Amiga 
Forever også blev anmeldt på andre 
platforme kan jeg da oplyse at det 
regner jeg også med at det vil blive, om 
ikk’ andet, så på Windows, men har du 
et af de andre OS’er på en maskine nær 
dig er du velkommen til at blande dig i 
anmeldelserne på éen eller flere af dem. 
Du skal bare skrive til bladets e-post- 
adresse som er 
Ami%a Advisfcbvestnet.dk . 

Inden vi går i krig kan jeg lige op¬ 
lyse at den Mac-udgave (Mac.UAE) 
der ligger til grund skal betragtes som 
en betaudgave og den er da heller ikke 
kommet længere end til version 0.8.8. 

iMac 

Som de fleste sikkert er klare over er 
Apple gået over til en ny strategi sam¬ 
tidigt med deres nye design (iMac 
designet) der går ud på at i den nye 

verden foregår alt (næsten da) over 
Interrnettet og mere lokale netværk. 

Dette betyder at en Mac. ikke læn¬ 
gere bliver solgt med et disk-drev. Der 
er heller ikke noget der hedder seriel¬ 
eller parallel-porte på den mere. 

Derimod er denne her G4-Mac, som 
jeg har til min rådighed, udstyret med 
et cd-rom-drev, to FireWire-porte, to 
USB-porte (+to på tastaturet), et 
telefon-linie-stik (fra det interne 
modem) samt en Ethernet-port (fra det 
interne 10/100 Mbit Ethernet-kort). 

Derfor kan man ikke bare lægge div. 
småprogrammer ned på en diskkette og 
overføre dem på den måde, men mere 
om det lidt sener. 

Installeringen 

Normalt er dette omgivet af mange 
problemer, men Cloanto har vedlagt 
éen stor pakket fil hvor alle indstillinger 
er foretaget på forhånd. Dette har den 
betydning at det eneste man skal, er at 
finde et program på Mac’en som enten 
hedder Aladdin Slufflt eller Aladdin 
Expander der så udpakker og installerer 
filen. 

Inde i dette program er der en valg¬ 
mulighed der enten converterer alle 
tekstfiler til Mac-format eller osse ikke 
og da Amiga’en jo har en startup- 
sequense e.l. skal man sætte denne til 
IKKE at konvertere disse filer til Mac- 
format. Hvis man ikke gør dette vil det 
ikke kunne starte op. Har man ikke 
programmet kan det hentes på denne 
hjemmeside: www.Aladdinsvs.com . 

Det man så gør er at dobbeltklikke 
på ikonen og anvise hvor programmet 
skal installere sin Mac.UAE henne og 
længere er installationsprocessen ikke. 

Det første indtryk 

Det tager ca. 14 sekunder at kalde sin 
Amiga frem, inklusive alt, efter at man 
har videretrykket på den valgmenu der 
kommer, umiddelbart efter at man har 
dobbeltklikket på Mac.UAE ikonet. 

Denne valgmenu giver en nogle få 
valg omkring CPU, RAM, lyd m.m., 
men et godt råd er at tage de ukærede 
værdier den er sat til fra begyndelsen. 
Det giver de færreste problemer når 
man roder rundt på Workbench og 
klikker til højre og venstre. 

Derudover er det også ret begrænset 
hvor meget man kan ændre. Der er på 
forhånd forudsat at være en 020 CPU 
med intern FPU, 2 MB ChipRAM og 8 
MB FastRAM til stede og det er præcist 


det der kan sættes til. Dog skulle det 
være muligt at bytte om på Chip- og 
FastRAM, men du kan pt. ikke kommer 
over de 10 MB sammenlagt. 

Da du heller ikke forbedre proces¬ 
soremu leri ngen udover den 020 CPU 
der på forhånd kan håndteres kan dette 
også være det samme. 

Umiddelbart lyder en 020 CPU ikke 
af meget, men den føles nu engang 
meget hurtigere, men det kommer lidt 
an på hvad man aktiverer da noget 
synes at virke lidt langsomt mens andre 
ting går sindssygt hurtig. 

F.eks. måtte jeg ind i prefs og sætte 
gentagelseshastigheden på tastaturet til 
det absolut laveste, bare for at have en 
mulighed for at skrive h i stedet for 
hhhhhhhh når jeg trykkede éen gang på 
h’et. 

Ligeledes kunne jeg heller ikke åbne 
en ikon med dobbeltklik da jeg simpelt¬ 
hen, ikke var i stand til at gøre det 
indenfor tidsrammen, så denne klik¬ 
tidsforskel måtte også sættes op til 
næsten maksimum. 

Som måske nogle af jer ved, eller 
måske jer allesammen, så bliver en Mac 
leveret med en mus der kun har éen 
tast. 

Dette kan faktisk give en del pro¬ 
blemer når man vil kalde menuerne. 
Dvs. - jeg mener at det er derfor jeg 
ikke kunne få menuerne frem - og de 
hotkeys som jeg kender fra Amiga- 
tastaturet virker ikke helt som de bør. 

Derfor fik jeg anskaffet mig en USB- 
mus med tre taster, men lige meget 
hjalp det mig, menuerne ville ikke frem 
- men bare rolig; Cloanto har tænkt på 
dette. Rullegardinerne fremkaldes ved 
at trykke ned på Apple-tasten (svarer til 
vores A(miga)-tast) hvorefter man 
bruger musepilen til at finde rette 
menupunkt der så aktiveres ved at 
trykke på den knap som musen nu har. 

Så kører det 

Når man først begynder at finde ud af 
alle de ting man tager for givne på den 
ægte vare som f.eks. menuerne, kan 
man komme igang og jeg må enda sige 
at når man som DOpus-bruger be¬ 
gynder at huske hvordan den gode 
gamle Workbench er/var, ja så bliver 
det lidt sjovere. 

Éen ting jeg ikke har været inde på, 
men som jeg skal vende tilbage inden 
min plads løber ud, er hvordan man 
flytter data mellem Mac’en og 
Amiga’en. 


Lad mig først nævne to muligheder 
som jeg ikke vil gøre brug af lige til en 
begyndelse. 

Den første er at man kan sætte sin e- 
post op på begge computere og via 
denne vej sende filer fra den ene 
maskine til den anden. 

Den anden mulighed er naturligvis 
at sætte et netkort i sin Amiga og via et 
netværk overføre de filer man nu måtte 
ønske at flytte fra den ene til den anden. 
Denne løsning er nok en god løsning at 
få sig på et tidspunkt. 

Den måde jeg gør det på, er at hente 
alle filer til Mac’en via div. Amiga cd- 
rom’er og disse kan for det meste læses 
af Mac’en. Faktisk har jeg endnu ikke 
fundet en Amiga-cd-rom der ikke var 
god nok. Dog har jeg et par backup- 
brændte cd’er fra mit system der åben¬ 
bart ikke er brændt i et velkendt cd- 
rom-format. 

Den Amiga-installation der er på 
Mac’en ligger ikke på en specielt 
formateret harddisk-partition, hvilket 
vil sige at jeg godt kan åbne mine 
Amiga-skuffer og lægge filerne fra 
Amiga-cd-rom’erne ned på min Amiga- 
del på Mac’en. 

Når man så har alle Aminet-cd’erne 
plus mange andre, ja så har jeg masser 
af ting at lægge ned. 

Yderligmere har Cloanto forbedret 
den emulerede Amiga-brugerflade med 
en automatisk lha-udpakker så det er 
sådan set bare at gå igang. 

For forsøgets skyld har jeg instal¬ 
leret MUI og til næste gang regner jeg 
med at også DOpus er fuldt med ovre, 
men alt dette vil jeg kommer ind på 
næste gang når denne Amiga-emulation 
skal forvandles til en rigtig DOpus- 
Amiga. 

Lidt konklusion 

Indtil videre ser det lovende ud, uden 
jeg dog vil skifte min Amiga ud med en 
emulation, men jeg er meget postivt 
overrasket over hvor nemt det egentligt 
har været. Men nu er det tid til at slutte 
for denne gang. □ 

The Gateway Computer Show : 





■ Af John Niclasen 

Fredag d. 31. Marts 2000 
afholdt Amiga Inc. for første 
gang en udvikler-konference 
under de nye ejere, og i 
week-end’en 1.-2. April 2000 
blev computershow’et “The 
Gateway Computer Show, 
Amiga 2k” afholdt. Det 
foregik alt sammen på Henry 
VIII hotel i St. Louis, 

Missouri, USA. Dette er 
historien om en rejse fra 
Danmark til St. Louis for at 
tage del i disse 
begivenheder. 

Torsdag d. 30. Marts 

Efter to mellemlandinger i henholdsvis 
Bruxelles og Newark lufthavn i New 
York ankom jeg endelig hen under aften 
til St. Louis. Jeg ringede til Hotellet fra 
lufthavnen, og de sendte en bil for at 
hente mig. Henry VIII hotel ligger kun 
5-10 min. kørsel fra lufthavnen i et 
noget kedeligt område presset ind 
mellem diverse high-ways. Hotellet er 
meget hyggeligt udefra og receptionen 
og den tilstødende salon med store 
lædermøbler og små borde tog sig 
imponerende ud. 

Dog fortog begejstringen sig noget 
da jeg fandt frem til mit værelse som 


The Gateway Computer Show har 
ikke noget med firmaet Gateway at 
gøre. Ordet Gateway refererer til 
den bue “The Arch ", som er var¬ 
tegnet for St. Louis. 

Amiga 2k betyder Amiga år 2000. 
Amiga Inc. ’s online informations 
magazine: 

www.amiga.com/press/zine/ 
Tao-Group: 
www.tao-group.com 
Renderware: 
www.renderware.com 


var dejligt stort, men noget forfaldent. 
Jeg fandt senere ud af at stedet står for 
at skulle rives ned og vist gøre plads til 
endnu en high-way. Det er sandsynlig¬ 
vis derfor der ikke bliver gjort mere ud 
af vedligeholdelsen af værelserne. 

Jeg var sulten og trængte til frisk luft 
efter en lang rejse, så jeg besluttede at 
gå en tur. Det er nu ikke så nemt alle 
steder i USA. Uden for hotellet var der 
noget som lignede et fortov, men jeg 
befandt mig hurtigt mellem de meget 
befærdede store veje, og fortovet var 
der pludseligt ikke mere. Det tog mig et 
sted mellem en halv og en hel time at 
bevæge mig en kilometers penge og 
finde frem til en familie-restaurant ved 
navn “Friday’s”. Turen tilbage til hotel¬ 
let var ligeså besværlig. Nå, jeg blev da 
mæt og gik i seng med ivrig forvent¬ 
ning om morgendagens oplevelser. 

Fredag d. 31. Marts 

Efter et godt solidt morgenmåltid ville 
jeg kigge mig omkring på hotellet for at 
se om andre Amigans skulle være 
dukket op. Jeg fandt hurtigt frem til en 
lille gruppe amerikanske Amiga-freaks 
som holdt til i salon’en som befandt sig 
mellem receptionen og det store lokale, 
hvor selve computer-show’et skulle 
foregå. 


Det var nogle flinke mennesker som 
var i den brogede flok og jeg fik mig 
bl.a. en sludder med Shawn fra 
AmigaOne. Som I sikkert ved bruger 
NASA stadig Amiga’er til telemetri i 
forbindelse med opsendelse af deres 
raketter, og Shawn kunne bl.a. fortælle 
mig en historie om hvordan NASA for 
nogle år siden, da de var involverede i 
et projekt med den russiske Mir rum¬ 
station, en dag havde nogle tekniske 
problemer med at spore rumstationen. 
De prøvede med forskelligt udstyr på 
forskellige computere, men en af deres 
Amiga’er reddede dagen. 

Jeg bar rundt på et eksemplar af 
Amiga Advis som flere var interesse¬ 
rede i og så fik lov at bladre i, selv om 
de ikke forstod meget dansk. 

Senere på dagen lykkedes det mig at 
erhverve en billet til banquetten lørdag 
aften og så skulle jeg også se at finde 
nogle af Amiga Inc.-folkene da jeg 
gerne ville have adgang til udvikler¬ 
konferencen om aftenen. Det er sådan 
at Amiga Inc. forlanger at man under¬ 
skriver en NDA (Non Disclosure 
Agreement) for at kunne deltage, og 
den havde jeg ikke fået på plads endnu. 
Jeg var så heldig at fange Bill McEwen, 
Fleecy Moss og Petro Tyschtschenko 
ved receptionen. De virkede alle tre 

oplagte og Bill informerede mig om at 
jeg kunne underskrive NDA’en umid¬ 
delbart inden konferencen. 

Udvikler-konference 

Da Bill inden konferencen samlede de 
andre udviklere underskrevne NDA’er 
sammen fik han øje på mig og huskede 
at jeg ikke havde nogen. Han gav mig 
en og hev samtidigt en Amiga-kuglepen 
op af inderlommen med et skævt smil 
og ordene “Have an Amiga pen to sign 
the contract!”. Der er nu lidt format 
over ham. 

Det var Fleecy Moss som stod for 
konferencen. Pga. den NDA kan jeg 
ikke oplyse alle detaljer om det, men 
det er nu mest de dybere tekniske 
detaljer samt dele af deres visioner. 
Dog kan jeg sige, at de på daværende 
tidspunkt var ved at lægge sidste hånd 
på en udvikler-maskine til det 
kommende Ami, som det nye AmigaOS 
kommer til at hedde. 

Ami bygger på teknologier fra det 
engelske firma Tao-Group, bl.a. deres 
kerne Elate som foruden at kunne køre 
alene også kan blive host’et på andre 
operativ-systemer så som Linux, 
Windows og MacOS. Det spår jeg vil 
vise sig at være et temmeligt genialt 
træk. 

For at have en udvikler-maskine 
færdig så hurtigt som muligt har man 
valgt at bygge den på en 500 MHz 
AMD-chip, som er kompatibel med 


Intel’s x86 instruktions-sæt. Derudover 
vil man bl.a. putte et GeForce grafik¬ 
kort i maskinen, som er top-modellen af 
bruger-grafik-kort for tiden samt et 
SoundBlaster-kompatibelt lyd-kort. 

Amiga Inc. har lavet en aftale med 
Red Hat, sådan at Red Hat’s Linux 
bliver leveret med udvikler-maskinen, 
og selve Amiga-udviklingen foregår så 
ovenpå dette OS. På den måde kan man 
hurtigt få noget udvikling igang, da 
man bl.a. kan benytte Linux’s drivere 
til diverse teknologier. Efterhånden som 
Ami tager form kan man skippe Linux 
og man vil dermed opnå en øget 
performance. Ud over Elate vil man fra 
Tao-Group bl.a. få adgang til deres 
Java-implementation ved navn “intent”, 
som til dato er den hurtigste i Verden. 


Den er så hurtig og kompakt at Sun 
(som er ophavsmand til Java) er impo¬ 
neret og har indgået et samarbejde med 
Tao-Group. Det forventes at Amiga 
også vil nyde godt af dette samarbejde. 
Tao’s intent er så godt og tilpas hurtigt 
at Motorola har valgt at bruge systemet 
i deres nye Timeport pl088 WAP 
phone. 

Vi Amiga-brugere og udviklere kan 
forvente at se mange Java-applikationer 
komme til vores system. Fleecy Moss 
viste nogle Java-applikationer frem 
som kørte på Tao-Group’s system 
under Linux, og det kørte virkeligt 
stærkt. Hvis man er af den opfattelse at 
Java er langsomt, skal man lige vente, 
til man har set det afviklet med Tao’s 
teknologi, så bliver man af en anden 

opfattelse. Derudover startede han to 
gange Quake og én gang Doom op, 
samtidigt på systemet, og det kørte bare 
derudaf. Han fortalte lidt om hvor nemt 
det er at udvikle til systemet og Doom 
var blevet porteret på omkring en halv 
time og Quake på under en time. 

Den maskine han brugte til at vise 
potentialet i det nye system var en 
bærbar PC, uden noget nævneværdigt 
grafik-kort. Alt blev færdig-beregnet af 
cpu’en, og grafik-systemet smed bare 
det færdige resultat op på skærmen. 
Altså ikke noget 3D-hardware-accele- 
reret grafik her. Jeg tør slet ikke tænke 
på hvad man kan med sådan et system 
med en af Motorola’s PPC-chips og et 
grafik-kort i klasse med GeForce. Det 
er nemlig sådan, at har man først over¬ 
sat et program på een maskine under 
det nye Amiga-system, så kan det 
afvikles på alle andre maskiner med 
forskellige cpu’er, men som også har 
Ami kørende. Man kan sågar forestille 
sig systemer sat sammen med forskel¬ 
lige cpu’er kørende i parallel. Det giver 
Tao’s Elate os mulighed for, og perfor- 
mance er helt i top. 

Han kom også ind på, hvor godt 
Amiga Inc. og Tao-Group passer sam¬ 
men da Tao’s folk selv er tidligere 
Amiga-udviklere og har den samme 
ånd. På Tao’s computere i hovedsædet i 
England har de nu Amiga Boing Ball 
screen-savere kørende, som Tao’s folk 
har udviklet og stadig forbedrer for 


sjov. Gary Peake overtog og fortalte lidt 
om hvad Amiga Inc. i praksis gør for at 
få gang i udviklerne. Alt ialt en lovende 
konference som gav mig det indtryk at 
Amiga Inc. har fat i noget af det rigtige. 
Bagefter var der gratis tag-selv-bord 
nedenunder og fadøl ad libitum. 

Lørdag d. 1. April 

Aprilsnar! Hmm, jeg håbede ikke jeg 
skulle være offer for noget af den slags 
på denne solskinsdag i udkanten af St. 
Louis. 

Jeg startede dagen med at deltage i 
et seminar som Haage & Partner stod 
for, og som skulle give os et indblik i 
hvordan man udarbejder et OS 3.5- 
projekt med StormC, deres C-compiler. 
Det så omfattende ud, men grundet 
tekniske problemer med overhead¬ 
projektoren fik jeg ikke meget ud af 
dette seminar. Tekniske problemer med 
overhead-projektorer skulle vise sig at 
være en tilbagevendende begivenhed de 
næste par dage. Bob Scharp som står 
for The Gateway Computer Show 
sammen med sin kone, er dog klar over 
problemet og søger at løse det til 
kommende show’s. 

Samtale med Fleecy Moss 

Mens jeg sad og læste en avis og 
ventede på at dørene til show’et skulle 
åbne, fik Fleecy Moss øje på mig ude 
fra forhallen. Han genkendte mig fra 
dagen før og kom hen og satte sig ved 


siden af mig i den store Chesterfield 
sofa. Han ville vide hvad der dog fik en 
dansker til at rejse den lange vej og 
hvad jeg beskæftigede mig med. Utro¬ 
ligt sympatisk mand, må man sige. 

Snakken gik frem og tilbage, og en 
af de ting de arbejder på, er at lave 
nogle gode stabile programmerings¬ 
standarder til det nye system. Det er 
Amiga Inc.’s idé at sætte rammerne og 
gøre det nemt at være udvikler. Sam¬ 
tidigt kunne de ikke drømme om at lave 
en større slutbruger-applikation som 
f.eks. en tekstbehandler. Det er ikke 
deres job. De vil ikke konkurrere med 
Amiga-udviklerne, de vil hjælpe og 
bistå dem. 

Vi kom lidt ind på grafik, og Tao’s 
grafiksystem som Amiga vil bruge, kan 
gøre brug af to alternativer. Enten kan 
en eller flere cpu’er i kommende 
Amiga’er beregne al grafikken, og 
grafiksystemet kan så smide resultatet 
op på en skærm (eller hvad man nu vil 
bruge til at vise grafik med). Det var 
sådan demo’erne kørte under udvikler¬ 
konferencen dagen før. Eller også kan 
man gøre brug af diverse avancerede 
grafik-kort. Det kræver så at der bliver 
skrevet en driver til det enkelte grafik¬ 
kort. Denne sidste metode kan levere 
mere grafik, bl.a. fordi data-bus’ne i 
dagens computere sætter en begræns¬ 
ning. Det er stadigvæk hurtigere at 
cpu’en fortæller grafik-kortet hvad der 
skal tegnes, og en processor på grafik- 

kortet så gør det tunge arbejde, men 
hvad fremtiden vil bringe, ved vi ikke. 
Amiga er forberedt på diverse mulig¬ 
heder. 

Show’et 

Dørene åbnede og alle Amiga-bavia- 
nerne strømmede ind (mig selv 
inklusiv). Nova Design, Anti-Gravity, 
Rebol, Haage & Partner, Amiga Active, 
Paul Nolan Ltd., Hyperion, Compu- 
quick, NCAUG, Amigan-St. Louis 
samt en del flere var repræsenterede 
med hver deres stand. Modsat ind¬ 
gangen midt på langsiden var der opsat 
en scene hvor Bill McEwen, Bob 
Scharp og Petro Tyschtschenko bød 
velkommen. Der kunne jeg godt få et 
par dage til at gå. 

Jeg fik mig bl.a. en større snak med 
de to gutter som repræsenterede Rebol. 
Den ene var Holger Kruse, som står 
bag Miami. Det er fedt at arbejde for 
Carl Sassenrath kunne de informere 
mig om. De er 15 ialt, hvor fire står for 
selve programmeringen. Jeg gik dem 
lidt på klingen med nogle dybere ting i 
Rebol som jeg selv programmerer i, og 


fik nogle gode fif. Hvis du er program¬ 
mør, så tag et kig på Rebol. Det er 
virkelig et godt og gennemarbejdet 
sprog, når man først kommer ind under 
overfladen. Carl tænker gode tanker 
som vi bl.a. har set med vores Amiga’s 
exec, og mht. Rebol er der virkelig lagt 
op til noget stort. Prøv det og døm selv. 

Jeg spurgte de fleste, jeg snakkede 
med om deres syn på Amiga Inc. og 
deres forventninger til Amiga’ens frem¬ 
tid. Jeg fik megen positiv respons. Tin¬ 
gene ser bestemt lysere ud nu end for 
bare 3-4 måneder siden. En del havde 
en fornuftig skepsis. Vi har hørt mange 
ting før, og vi vil se det, før vi tror det. 
Dog fornemmede jeg en velvilje fra 
folk mod de nye ejere af Amiga Inc. 
Bill McEwen, Fleecy Moss og Randall 
P. Hughes som bl.a. har en fortid hos 
QNX, ser ud til at være folk af den rette 
støbning. De tre ejer hovedparten af 
Amiga Inc. Jeg mener der blev sagt 
70% et sted, men hæng mig ikke op på 
det. Resten ejes af investorerne som har 
gjort købet fra Gateway muligt. 

Jeg snakkede med folkene fra Amiga 
Active. De er nogle brave englændere 


som laver et rigtigt godt blad som jeg 
købte et eksemplar af. 

Anti Gravity havde en prototype af 
motherboardet til den kommende 
BoXeR udstillet i en glas-montre. 

Paul Nolan demonstrerede Photo- 
genics med imponerende grafik og 
effekter som han fremtryllede på stedet. 

Hyperion havde opstillet to 
Amiga’er i netværk, hvorpå man kunne 
spille Heretic II. Det var sjovt og impo¬ 
nerende med den fuldstændigt glidende 
grafik. Jeg bemærkede at de bl.a. havde 
en plakat af “Exodus, The Last War” 
hængende og jeg spurgte til den. Den 
havde de med for Titan Computer, som 
vil udgive spillet for de polske ud¬ 
viklere. 

Jeg købte diverse programmer på 
CD, en Team Amiga-T-shirt og lidt 
småtterier som muse-måtte, pen-holder, 
kuglepenne m.v., alt sammen med 
Amiga Boing-bolde på. Man støtter vel 
en god sag!? ;) 

Diverse Seminarer 

Der blev afholdt en del seminarer i 
forbindelse med show’et. De foregik i 





































diverse lokaler fordelt rundt på hotellet 
og jeg deltog i nogle stykker. 

Paul Nolan afholdt et seminar om 
Photogenics som nu også kører under 
Linux. Han har gjort det sådan mens 
han udviklede Amiga-versionen, at al 
bruger-interface ligger i et par filer for 
sig. Han skulle kun kode disse to filer 
om for at få Photogenics til at køre 
under Linux, og den fortsatte udvikling 
af programmet foregår nu samtidigt på 
begge platforme. Forstået på den måde 
at han kun har en source som han kan 
oversætte til både AmigaOS og Linux. 
Det er sværere at få Photogenics til at 
køre på PowerPC, men han har det i 
baghovedet og vil se på det igen ved 
lejlighed. Han viste den seneste ver¬ 
sion, og Photogenics er nu blevet endnu 
mere omfattende. Det er et godt pro¬ 
dukt! 

Holger Kruse viste Miami Deluxe, 
som ser ud til at kunne rigtigt meget. 
Selv om han arbejder for Rebol, ud¬ 
vikler han videre på Miami, og det er jo 
godt nok. Bob Scharp, Jiirgen Haage og 
vores allesammens Petro afholdt et 
seminar om marketing. Der blev snak¬ 
ket frem og tilbage om bl.a. annon¬ 
cering i blade. Flere blandt publikum 
kunne melde om positiv respons fra 
annoncering i bl.a. det føromtalte 
Amiga Active. Petro fortalte lidt om 
hans problemer gennem de sidste år 
med at sælge ud af det lager på 100.000 
A1200-computere de producerede 
under Escom. Der er ca. 17.000 tilbage, 
hvoraf 1.000 er NTSC-maskiner, resten 
PAL-versioner. Han sælger godt i bl.a. 
Indien hvor A1200 bliver brugt i TV- 
industrien. Derudover bruges der 
A1200-motherboards i visse spille¬ 
maskiner i bl.a. Australien, og han 
havde lavet en aftale med en burger¬ 
kæde om at have nogle børnespil, 
tegneprogrammer og lign., kørende på 
en A1200 med berørings-følsom 
skærm. 

Rebol afholdt et seminar hvor nogle 
flere af dette sprogs muligheder blev 
afsløret. De ville gerne have vist den 
grafiske version af Rebol som hedder 
Rebol/View, men problemer med 
overhead-projektoren gjorde dette 
umuligt. Jeg fik dog set det på deres 
stand og det ser lovende ud, omend det 
nok er et begrænset GUI der kommer i 
første version. 

Samtale med Greenboy 

På et tidspunkt sad jeg og hvilede 


benene i salon’en, og Greenboy fra 
Phoenix gjorde mig selskab. Han er 
erfaren musiker og har fået navnet 
Greenboy fra de kredse. Han fortalte 
lidt om Phoenix som er en sammen¬ 
slutning af Amiga-udviklere. De har 
kigget en del på QNX efter at Gateway 
droppede det til fordel for Linux. Han 
sagde at der lå mange spændende ting 
og geniale tanker hos QNX, men at 
fordi de kigger på QNX betyder det 
ikke at de har forladt Amiga. 

Og så snakkede vi musik, og det 
viste sig at han havde været beta-tester 
på en masse Amiga-musiksoftware helt 
tilbage fra Dr. T og Music-X, ja, der var 
næsten ikke det stykke musiksoftware 
på Amiga han ikke havde haft fingrene 
i. Undertegnede bruger stadig Music-X 
til at styre sine synths af mangel på 
bedre. Måske vi skulle have en test af 
sequencer-programmer her i bladet? Er 
der ikke en afjer læsere som har lyst til 
at bistå med erfaring fra diverse pro¬ 
grammer og skrive en artikel? Hermed 
en opfordring! 

Lørdag’ens Lotteri 

Gili Babble, Giil Babble og Gili 
Babble. Ja, sådan lød det næsten. En 
ung amerikaner ved navn Gili Babble 
havde købt 500 ekstra lodder af 1 US 
dollar stykket som supplement til hans 
entre-billet. Alle folks entre-billetter og 
alle ekstra lodder blev så samlet op i en 
tromle, og der blev udtrukket præmier 
herfra. Der var mange præmier, så det 
tog en times tid eller mere, og Giil 
Babble løb vel med op mod halvdelen 
af præmierne. Hvilken entusiast! Man 
kunne bl.a. vinde en af de nye udvikler¬ 
maskiner og den var Gili ude efter. Han 
vandt den ikke, men i stedet vandt han 
en A1000 anno 1985. :) 

Banquet 

Lørdag aften var der banquet. Maden 
var hurtigt overstået, for vi var jo 
kommet for at høre Bill McEwen tale. 
Han lagde ud med at stille en 6-pack 
diet Coke op på talerstolen til at kon¬ 
sumere undervejs, og så var han klar. 

Han talte længe og der kom mange 
gode ting frem. Han startede med at 
fortælle om, hvordan han ikke fik 
forlænget sin kontrakt med Gateway 
Amiga i slutningen af August. Dagen 
efter skrev han en note til Jim Collas, 
men denne note blev besvaret af Tom 
Schmidt som havde overtaget Collas’ 
post, da Collas også fik sparket under 



ikke kendte omstændigheder. Bill var 
interesseret i at købe Amiga fra Gate¬ 
way. Bill havde ingen penge, men det 
vidste Gateway ikke. Bill slog sig 
sammen med Fleecy og Randy og 
sammen fandt de nogle investorer. De 
tre ejer aktiemajoriteten i Amiga Inc., 
og de vil blive ved med at have kontrol 
over Amiga Inc. Forhandlingerne med 
Gateway kom frem til en afgørelse midt 
i November, og de tre kunne endelig 
overtage Amiga fra Gateway omkring 
årsskiftet 1999-2000. 

Bill viste nogle billeder fra deres 
første kontor som var noget juks, til den 
dejlige udsigt og de smukke omgivelser 
de har idag. Amiga Inc.’s hovedkvarter 
er idag placeret i det område Twin 
Peaks blev optaget i. Amiga Inc. 
samarbejder direkte med bl.a. Haage & 
Partner, DCE (Phase5’s PPC boards), 
ACT Sound (dem med Prelude), 
Hyperton (3D-drivere til spil bl.a.), 
Met@box (AmiJoe PPC) og Anti 
Gravity. De sidste blev præsenteret ved 
at de kom op til Bill, og det blev annon¬ 
ceret at Anti Gravity har købt alle 
rettigheder til BoXeR’en. Mick Tinker, 
manden bag BoXeR-boardet, er ansat 
af Anti Gravity sammen med to nye 
folk til at færdiggøre BoXeR’en hurtigt. 
Amiga Inc. bakker fuldt op om disse 
tiltag, så vi kan få en ny Amiga så 
hurtigt som muligt. 

Så fortalte Bill lidt om Tao og deres 
samarbejde med Amiga. Tao’s egne 
samarbejdspartnere blev præsenteret, 
og der blev nævnt Motorola, Sony, Sun, 
JVC, LSI og Criterion. Bill prokla¬ 
merede at Amiga snakker med disse 
firmaer. Jeg vil lige fremhæve Criterion 
her. Det er dem som laver 3D grafik¬ 
systemet Renderware, som bl.a. bliver 
brugt i forbindelse med Sony’s Play¬ 
station 2 og Sega’s Dreamcast. Mon 
ikke der arbejdes på at gøre Render¬ 
ware tilgængeligt for det nye Amiga- 
system? Jeg tror det. 

Gary Peake som er ansat til at 
supportere udviklere hos Amiga, blev 
bedt om at sige et par ord. Han præsen¬ 
terede så Greenboy fra Phoenix 
Consortium, som bare sagde: “Vi 
arbejder sammen. Det er alt, I behøver 
at vide.”. Der arbejdes altså for at 
Amiga-udviklere arbejder sammen, og 
ikke skiller sig ud med forvirring til 
følge. 

Bill lagde vægt på at samarbejde er 
indledt med Sun, Red Hat og Corel. 
Nogle af de samme demo’er fra udvik- 

lerkonferencen blev vist igen. Tao’s 
kerne kører allerede på forskellige 
processorer, inklusive M-core, MIPS, 
PPC, ARM, StrongARM og x86. Og et 
program oversat på det kommende 
Amiga-system kan altså køre på alle 
disse processorer. Det kommende 
Amiga-system vil kunne køre på 
eksisterende Amiga’er, hvis de er 
udvidet med et PPC-kort. 

Så fortalte Bill hvordan Amiga Inc. 
var blevet kontaktet af ledende anima¬ 
torer fra Disney-studierne, bl.a. Patrick 
Roberts som er med på den kommende 
Disney film “Dinosaur”. De fortalte at 
Disney har over 500 Amiga’er som de 
bruger til at lave deres film. Ca. 300 
A4000 er i direkte brug, og omkring 
200 A4000 bliver brugt til reservedele. 
Da de erfarede, at Amiga Inc. vil lave 
et nyt system, konstruerede Disney- 
folkene nogle designs til kommende 
hardware, bl.a. en tower-model, en 
bord-model, diverse spille-konsoller 
samt en server, alle med mere eller 
mindre futuristist look. Disse designs 
gav de gratis til Amiga Inc., fordi som 
de sagde: Amiga er bare den bedste 
computer. 

Så fortalte Bill at forskellige udvik¬ 
lere har planer om 117 applikationer til 
det kommende Amiga-system, og flere 
er undervejs. Man satser på den største 
lancering af noget computer-system til 
dato. Bill rundede af med at sige, at alt 
dette har de formået på de første tre 
måneder, og at vi kan se frem til hvad 
de kan præstere i de næste tre. Lige for 
at runde af, så er det ikke så meget 
håndgribeligt i form af hardware der er 
kommet i de første tre måneder. Det er 
aftaler der er kommet på plads, og 
planer der er blevet lagt, og det er vel 
også en præstation i sig selv. 

Room Party 

Efter show’et samlede en af bruger¬ 
grupperne ind til et party, og de købte 
så øl for pengene. Jeg smuttede dog 
lige i baren først. 

Party’et fandt sted på en af de del¬ 
tagendes hotelværelse og badekaret var 
fyldt godt op med øl og isterninger. Der 
blev spillet Playstation og leget med 
Amiga som var tilsluttet en projektor så 
vi havde Workbench på hele væggen. 
Underboerne klagede og vi måtte flytte 
til et andet værelse, men hvad gør det, 
når man er i godt selskab. Hen ad kl. 4 
om morgenen kunne jeg ikke mere og 
fandt frem til min seng. 



Pyha! Dagen var omme uden nogen 
alarmerende Aprilsnar. 

Søndag d. 2. April 

Dagen gik med mere show og semi¬ 
narer, og endnu et lotteri var der også. 
Lige til venstre for scenen havde North 
Carolina Amiga User Group en stand 
hvor de chattede på IRC, sendte live- 
lyd ud på nettet og optog video. En af 
dem havde bygget en fjernstyret 
Amiga-zeppeliner med motorer og 
udstyret med et mini-videokamera som 
filmede det hele lidt fra oven. Den var 
vel 1,5 m lang og bare så cool! 

Aftenen tilbragte jeg med room- 
service og underlødigt amerikansk 
fjernsyn med reklame-indslag hvert 20. 
sekund. Jeg HADER reklamer! 


omdirigeret via Manchester til Køben¬ 
havn. Min kuffert så jeg ikke noget til 
undervejs, men den kom frem til 
Kastrup, så ingen ko på isen dér. Det 
var så den tur, og personligt håber jeg 
på at bare halvdelen af Amiga Inc.’s 
planer bliver til virkelighed, for så er 
fremtiden ikke så slem endda. Hele 
computer-industrien trænger til ny luft, 
og Amiga kunne meget vel blive et 
friskt pust i den rigtige retning. Husk 
nu på, at computere drejer sig også om 
at have det sjovt! □ 


Mandag d. 3. April 

Jeg flyttede fra hotellet ind til centrum 
af St. Louis, fik fat i en billet og tog til 
baseball-kamp. Det var sæsonen’s 
første kamp mellem St. Louis Cardinals 
og Chicago Cubs på et fyldt Busch 
Stadion. Det var noget af en oplevelse 
med hele 3 home-run’s! Cardinals 
vandt 7-1. Bagefter hang jeg ud på en 
lille bar med nogle andre baseball¬ 
tilskuere. :) 


Tirsdag d. 4. April 

Jeg travede rundt i en trøstesløs down- 
town St. Louis mellem kontor-byg¬ 
ninger i skyskraber-format på forfaldne 
fortove bestående af beton-plader. Det 
var kedeligt, men jeg fandt et par 
indkøbs-centre og fik shoppet lidt. 

Hjemrejse d. 5.-6. April 

Flyet fra St. Louis til Newark var for¬ 
sinket pga. blæst, så jeg nåede ikke 
flyet til Bruxelles, men blev istedet 

Endnu et nyt grafikprogram 


■ Af Anders Drejer 

Hvad skal vi med endnu et 
grafikprogram til Amiga ’en ? 
Tja, det spørgsmål er der 
måske nogen der stiller sig 
selv. Svaret er måske, at 
selvom der findes mange 
gode grafikprogrammer, så 
er der vel ikke ét af dem der 
indeholder lige præcis dét 
man har brug for. Jeg 
benytter f.eks. selv fire 
forskellige programmer, 
nemlig Ad Pro 2.5, I mage FX 
3.3, ArtEffect 3 samt 
ImageEngineer, alt efter 
hvilken opgave jeg skal have 
løst (ImageFX løber doq som 
regel af med sejren). Na, 
men lad os se om fxPAINT 
kan noget de andre ikke kan. 

Mange features 

Når man læser manualen (som vi 
vender tilbage til), kunne man næsten 
gå hen og blive overvældet over 
fxPAINT’s features. 

• Support af hardware: 

- Skanner (via ScanQuix) 

-VLab (Macrosystems’ 

framegrabber) 

- Grafiske tegneredskaber (bl.a. 
alle Haage & Partners WACOM 
produkter) 

• Fuld PPC-support (både WarpUp 
og PowerUP) 

• ICS farve-korrektion 

• Optimeret printer support (både 
TurboPrint og det nye OS3.5 API) 

Der er desuden over 70 effekter, 
åben plugin-API for loaders-, savers- 
og effektmoduler, billedalbum (med 
HTML-eksport), layers, 24-bit alpha- 
kanal, boble-hjælp osv. 

Installeringen 

fxPAINT kommer på CDROM, og 
installeringen var helt problemfri, men 


mi4 



Her ser man fxPAINT’s faverige brugerflade. 


det var opstarten ikke! Hver gang jeg 
prøvede at starte programmet, gik min 
computer helt kold. Efter at have prøvet 
det nogle gange, kom jeg til at se at der 
på indersiden af coveret til CD’en stod 
noget om visse problemer. Et af disse 
problemer var lige præcis det som min 
computer have problemer med - nemlig 
et “TipOfTheDay.library”. Da dette 
blev fjernet kunne jeg starte fxPAINT 
op. Da der tilsyneladende er mange 
Amiga-konfigurationer der har pro¬ 
blemer med dette library, havde det 
været på sin plads at kunne fravælge 
det under installationen, eller at man i 
det mindste blev gjort opmærksom på 
det. 

Farverig brugerflade 

Det første man lægger mærke til når 
man får startet fxPAINT op er, at 
brugerfladen er særdeles farverig. 
Dejligt at der endelig er nogen der 
forstår at værdsætte de efterhånden 

mange grafikkort-ejere. Nu kan flotte, 
farverige brugerflader jo ikke gøre det 
alene, så spørgsmålet er, om der er 
andre ting der gør at fxPAINT kunne gå 
hen og blive en succes. 

... øhh - sker der ikke noget? 

Det første man gør, når man får fing¬ 
rene i et nyt grafikprogram, er jo at 
hente et billede for at se hvordan pro¬ 
grammets effekter virker. Som sagt, så 
gjort - ind med et billede og så en 
omgang “oilpaint”. På dette tidspunkt 
sker der noget underligt, for lige så 
snart man vælger “oilpaint”-effekten 
starter der en beregning - før man over¬ 
hovedet får lejlighed til at se på, og evt. 
ændre på parametrene for den valgte 
effekt. Da visse effekter er temmeligt 
CPU-krævende (og dermed tids¬ 
krævende) er det irriterende at man skal 
afvente en beregning, som man måske 
allerede ved skal laves en gang til. I 
ArtEffect f.eks. har man lavet en lidt 
smartere løsning. Her åbner et lille 
preview-vindue som lynhurtigt viser 
hvordan den valgte effekt vil komme til 
at se ud. 

Nå, men det næste der sker er så at 
der ikke sker noget! Efter flere forsøg 
måtte jeg søge hjælp i manualen, og det 
viser sig at fxPAINT arbejder i “lag” 
(layers). Dvs. at det billede man ar¬ 
bejder med ligger i et “billedlag” og 
effekten ligger i et effektlag. Disse to 
skal så “samles” (ved et museklik på 
layer-ikonen) før resultatet er synligt. 
Når dette er sket vil efterfølgende 
ændringer umiddelbart kunne ses. 

Hvis man ikke er tilfreds med resul¬ 
tatet er der selvfølgelig en “undo”- 
funktion, ligesom der også er en 
“redo”. Da det selvfølgelig kræver en 
del RAM at have “huske på” de sidste 
ændringer, er fxPAINT udstyret med en 
“fix”-funktion. Når man først har 
“fixet” et billede kan man ikke ændre i 
de ting der er fortaget før det blev 
“fixet”. 

Programmer i programmet 

fxPAINT indeholder flere selvstændige 
programmer. Et af disse er fxAlbum, 
som selvfølgelig er et elektronisk 
billedalbum i stil med f.eks. Photo- 
Album, PictureManager Pro og Photo- 
Folio. fxAlbum er ikke specielt hurtigt, 
man har den store fordel at da det er en 


del af fxPAINT, er der hurtig og nem 
adgang til behandling af de billeder 
man måtte have i albummet. Der er 
desuden mulighed for at gemme et 
album som en HTML-side, med thumb- 
nails der kan aktiveres for at se billedet 
i fuld størrelse. 

Et andet program er fxConv der har 
til opgave at konvertere mellem for¬ 
skellige grafikformater. Man kan f.eks. 
vælge at konvertere et helt directory til 
et bestemt format. 

fxHelp er... ja, online-hjælpen. 
Hvorfor man har valgt at lave den som 
et selvstændigt program-modul er mig 
helt uforståeligt - hvad er der i vejen 
med at bruge HELP-tasten? 

Af andre specialiteter kan nævnes en 
“fire”-effekt, hvor det er muligt at lave 
eksplotionsagtige effekter meget hur¬ 
tigt. fxPAINT kan desuden generere 
fraktaler med et enkelt museklik. 

Manualen 

Manualen er en slem skuffelse. En ikke 
alt for velskrevet AmigaGuide-manual 
er det blevet til. At stort set alle pro¬ 
grammer kommer uden “rigtige” 
manualer er til at leve med hvis der føl¬ 
ger en illustreret HTML-manual med, 
men at udgive en et kommercielt 
program kun med en simpel Amiga¬ 
Guide-manual, næsten uden illustra¬ 
tioner, er næsten utilgiveligt. Nogle ting 
bliver slet ikke uddybet, f.eks. kan man 
i indstillingerne vælge mellem tre 
bruger-niveauer, men det bliver ikke 
nævnt på hvilken måde det påvirker 
programmet. 

Video 

Som et (meget) lille plaster på såret 
(mht. manualen) ligger der et videoklip 
(AVI) på fxPAINT-CD-ROM’en. Dette 
klip viser hvordan man benytter “fire”- 
redskabet, men kvaliteten er så dårlig at 
man reelt ikke kan bruge den til noget. 

KONKLUSION 

Jeg har desværre ikke haft mulighed for 
at teste fxPAINT i PowerPC-udgaven 
og ved derfor ikke hvor hurtig den er, 
men i den testede version (68060) går 
det en del langsommere end f.eks. i 
ArtEffect3. Et billede på 1280*960 som 
skal udsættes for en omgang oilpaint, 
kan ArtEffect3 ordne på 1 min 9 sek, 
hvorimod fxPAINT skal bruge hele 2 


min 15 sek - altså noget der minder om 
dobbelt så lang tid! Kvaliteten af effek¬ 
terne er svær umiddelbart at bedømme 
da de jo stort set alle sammen har flere 
parametre der kan stilles på og derfor 
kan ændres i utallige variationer, og 
derfor ikke er direkte sammenlignelige. 
Efter min mening ligger fxPAINT’s 
styrke i at det direkte understøtter PPC, 
VHI, ScanQuix, TurboPrint og grafiske 
tegneredskaber. At prisen så også er 
rimelig (DM 139) er selvfølgelig også 
et vigtigt element. Og hvis man så 
kunne få en ordentlig manual med 
mange billeder og “trin for trin”- 
eksempler på brugen af forskellige 
eksempler, så ville det ikke være så 
ringe endda. 

Hvis du vil vide mere om fxPAINT, 
og se nogle eksempler på billed¬ 
kompositioner lavet med fxPAINT, kan 
du checke ind på 
www.innovative-web.de 

Sidste nyt! 

Efter denne test er blevet afsluttet, er 
der kommet en gratis opdatering til 
fxPAINT - EK#2 (Enhancement Kit 
#2). Opdateringen indeholder, ud over 
almindelige bugfixes og optimeringer, 
en kraftigt forbedret udgave af 
fxAlbum, nye effekter, fxVideo, som 
gør det muligt at se tutorial-videoer 
direkte i fxPAINT, optimerede PPC- 
kommunikationsrutiner m.m. Der er 
desuden support for “mousewheel”, 
f.eks. den nye 4D+ mus fra VMC. □ 

■ Af Jan Kronhøj Larsen 

Traditionen tro og i fri 
konkurrence med Jumbo¬ 
bøgerne, Absolut Dance o. i. 
er det igen blevet tid til en 
Aminet-udgivelse. 

Index 

Som de fleste sikkert ved er Aminet- 
cd’erne udgivelser af alt det software 
som folk har oploadet til Aminet data¬ 
baserne. 

Dette gøres i øjeblikket i et sådant 
omfang at det berettiger til at der ud¬ 
kommer en cd hver anden måned. 

Derfor er indholdet meget varie¬ 
rende, selv Aminet-cd’erne imellem 
kan indholdet variere. 

Denne gang er der blevet oploadet 
ca. 780 MB siden sidste Aminet 35 og 
380 MB siden Aminet Set 9 som vi 
anmelder andet steds i bladet. 

Alle sidste MB har så denne gang 
fordelt sig på områder: 


Område 

MB 

Antal filer 

biz 

28 

67 

comm 

52 

123 

demo 

61 

44 

dev 

43 

83 

disk 

5 

20 

does 

28 

45 

game 

97 

90 

Sfx 

21 

57 

hard 

5 

19 

misc 

16 

37 

mods 

280 

144 

mus 

9 

43 

pix 

111 

121 

text 

5 

50 

util 

43 

242 


Oven i hatten får man denne gang en 
fuld version af Max Rally som er et 
racer-spil hvor man ser bilerne ovenfra, 
men da vi nok kigger lidt nærmere på 
dette spil ovre i spil-sektionen vil jeg 
jeg ikke også gøre det her. 

Game: 

Space, et shoot-em-up-rum-spil til 
PowerPC og Warp3D, så er du inde¬ 
haver af et PPC-kort og et 3D-grafik- 
kort er dette nok værd at prøve. 

Freeciv 1.10.00 (version 1.8), er en 



Civilization-klon, og er man vild med 
det oprindelige spil bliver man bestemt 
ikke snydt med denne her klon. Man 
skal dog være opmærksom på at 
Freeciv kræver TCP/IP (f.eks. Miami) 
og en række andre libs og programmer, 
men dem kan du også finde på 
Aminettet. 

Biz: 

Quatuor, er en aftale- & dato-kalender 
som kan hjælpe dig med at holde orden 
på dine aftaler m.m. 

Extreme er et grafisk program hvor¬ 
til der på denne Aminet-cd er en række 
effektmoduler. Disse moduler kræver 
den registrerede udgave af programmet, 
og hvis man har et PPC-kort under¬ 
støtter de også dette. 

Til DOpus kan du bl.a. få Glow- 
icons i både almindelig størrelse og 
nogle mindre til menuer o.l. Derudover 
kan du også finde en theme-fil, kilde¬ 
koden til DOpus 4.12, samt en række 
andre ting. 

Amibroker 3.2 er et lille lækkert 
program som må siges er et must hvis 
man køber og sælger aktier o.l. 

Eller hvad med et shareware-regne- 
ark, som du kan finde under navnet 
StarAmPlane version 2.2. 

Men også hjemmebanken Ultra 
Accounts 5.0 og macro’er til at lave 
tabeller i Final Writer kan findes under 
dette afsnit, samt meget mere. 

Util: 

Virus Executor 2.01 er en virus¬ 
checker som er opload’et af Virus help 




Danmark, så skulle du få brug for hjælp 
behøver du ikke at kunne gøre dig for¬ 
ståelig på engelsk, men kan blot nøjes 
med at skrive til vht-dk(3)post4.tele.dk 
på dansk. 

Filfinder 2.0 er et fil-finder-pro- 
gram, som navnet sådan set fortæller 
én. 

VisualPrefs 2.5/bruges til at ændre 
f.eks. udseendet på dine vinduer, og 
denne udgave er kun en lille opdatering 
i forhold til version 1.5. 

Gurus 2000, problemer med at din 
Amiga går ned? Ja, så kan du måske få 
løst problemet med Gurus 2000, da 
dette bruges til at finde ud af hvilke 
problemer der gemmer sig bag fejl-/ 
guru-meddelserne. 

InstallerNG anmeldte vi for et num¬ 
mer siden, og på denne cd kan du finde 
den i en version 1.4 pre. 

Har du en Olivetti-printer ligger der 
en række forskellige drivere til din 
printer, nemlig: JP50-70-150-170-190- 
192-250-270-350-360-370-450-470- 
790. Alle sammen er til devs:printers. 

Slutteligt: 

Som jeg har skrevet mindst 1.000 
gange før, så synes jeg at Aminet- 
cd’erne er et must. 

Og til en pris af 119 kroner med for¬ 
sendelse hveranden måned bør det 
kunne lade sig gøre for de fleste hus¬ 
stande at gøre denne investering. □ 

■ Af Jan Kronhøj Larsen 


Er du, i modsætning til mig, 
én som sagtens kan vente 
med dine Aminet-indkøb til 
der kommer et nyt Aminet 
Set, så har du nu 
muligheden for at udvide din 
samling med endnu 4 GB 
Aminet-software. 

Index 

Ideen med Aminet Set X er i modsæt¬ 
ning til de almindelig Aminet-cd’er 
ikke at der skal være det sidste nye 
oploadede software på, men at de slet 
og ret er et opsamlingsprodukt af de 
sidste 4 enkeltstående Aminet-cd- 
rom’er. 

Således kan man for færre penge og 
lidt mindre plads stadigvæk erhverve 
sig den fulde samling af alt det op¬ 
loadede software på Aminet-serverne. 

Og med denne Aminet Set-udgivelse 
få du således 420 MB nyt software 
siden Aminet 35 og omkring 4 GB 
software siden Aminet Set 8. 

Og disse fordeler sig således: 

Område MB Antal filer 


biz 

93 

301 

comm 

136 

365 

demo 

392 

186 

dev 

97 

264 

disk 

18 

64 

does 

189 

314 

game 

304 

304 

gfr 

95 

210 

hard 

21 

48 

misc 

72 

127 

mods 

1.045 

625 

mus 

36 

120 

pix 

383 

396 

text 

14 

86 

util 

90 

535 


Fuldt Index 

For et år eller to siden da vi anmeldte 
Aminet set 7 havde man dengang som 
noget nyt vedlagt et fuldt index over 
alle read me-filerne. 

Normalt når man søger efter 
bestemte programmer på Aminet- 
cd’erne og finder dem på en anden cd 
end den mar har i sit drev, bliver man 



bedt om at putte den aktuelle cd i drevet 
hvis man ønsker at læse read me-filen. 

Når man bruger det fulde index til at 
søge efter div. programnavne behøver 
man ikke skifte cd hele tiden for at læse 
read me-filerne. Dette er jo ret belejligt 
hvis man ikke er helt sikker på om det 
nu er det rigtige program man nu har fat 
i, men du skal stadigvæk skifte cd for at 
få selve programmerne, ak ja, ander¬ 
ledes kan det jo ikke være. 

Ved Aminet Set 7 havde man for 
første gang vedlagt et fuldt index, og 
med Aminet Set 9 har man nu opdateret 
så det igen er et fuldt index, på nær 
noget af det nye på Aminet 36 og 
cd’erne fremover. 

Hvis man vil gøre brug af dette fulde 
index skal man gå ind i Tools-skuffen 
og aktivere Aminet Full og søge med 
ord på minimum tre tegn, men så får 
man også angang til de ca. 60.000 read 
me-filer der nu engang findes. 

Software 

Da vi har anmeldt de enkelstående 
programmer vil jeg nøjes med lige kort 
at beskrive de fulde programmer/spil 
der er med, og ellers kan jeg kun op¬ 
fordre til at man læser de foregående 4 
Aminet-anmeldelser. 

På Aminet Set 9 får du følgene 
software med: 

GoldED v.4.8.0 som er en tekst¬ 
editor i stil med Ed og CygnusED. 

Marblelous II er et platform-spil jeg 
aldrig har prøvet, men når det nu følger 
med kan det da være at jeg skulle lave 
om på dette forhold. 

AmiAtlas v.4 som et et udvidet vej¬ 


viserprogram som kan anvise den 
hurtigste rute o.l. 

Sidst, men ikke mindst, indeholder 
den en speciel udgave af Digital 
Almanac II som er et stjerne-kort- 
program. 

Slutteligt 

Aminet Set 9 koster 249,- kroner 
inklusiv forsendelse, hvilket svarer til 
at man giver 62,25 kr. pr. GB. Det er 
ikke et hvilket som helst produkt som 
kan prale af dette! 

Både Aminet 36 og Set 9 kan købes 
gennem Amiga Advis (se side 35), og 
det er via denne ordning de beskrevne 
priser er fundet. 

Men man kan også købe dem andre 
steder, f.eks. gennem den lokale 
Amiga-forhandler hvis man har sådan 
en, eller man kan købe dem direkte hos 
Schatztruhe. 

Produkter, priser, fragtomkostninger 
o.l. kan man finde på følgende hjemme¬ 
side: 

www.schatzlruhe.de □ 

att alla priser år i DKK ! ! ! 



aj 

Animage... 

Candy Factory Pro PPC.... 

Fontmachine v. 3.2. 

Monument Designer v2... 
Monument Designer v3.... 
Scala MM400 CD-version 

Wildfire 5.0. 

XDVE v. 3.5. 


Amiga Wnter... 
PageStream 4.0 
WordWorth 7... 


Amiga OS v3.5.. 

CyberGraphx v4... 

Developerkit. 

Directory Opus 5 Magellan.2 

Make Cd Dao. 

Prof. File System.. 

SuperView Productivity Su... 
TurboPrint 7 Pro. 


1.495 

...295 

1.095 

...895 

1.795 


Io\\or fra RUM 


InerNet/Omims 


Præsentation 


DTP/Tekst. 


Di\erse pr”. 

Red Mars. 

The Strangers.. 
TurboRacer 3D 


www.kiwimultimedia.dk. Tel: 47-389639 & Fax: 47-389638 

Acceleratorkort _ A1200 

Blizzard 124025Mhz.2.295 

Blizzard 1240 40Mhz.2.495 

Blizzard 126050Mhz.3.695 

Blizzard SCSI.895 

Blizzard PPC 603e+.Ring! 




A cc e leratp r k o r.t_ A 4000 

CyberStorm MK3 060 50 Mhz.5.295 

CyberStorm PPC 604. Ring! 


Grafikkort 

B-Vision PPC.1.995 

CyberVision PPC.2.095 

CyberVision 3D.1.995 



Lvdkort/soundsampler 

Megalosond Soundsampler..349 

Pro Midi interface.399 



Printer/Scanner 

PagePro 8L.2.495 

Scan Express SCSI + Scanquick 4.1.995 

Scanquick 5.695 


Tilbehør 

44x CD-rom med software.595 

Zip Drev 100MB.1.095 

Teac CD-rom 32x SCSI.1.095 

Teac CD-brænder 8x/24 SCSI.2.495 



IDE-controller 

PowerFlyer.995 

PowerFlyer A4000.1.395 

Buddha.695 

IDE Fix 97 incl. ide controller..549 

Mus / diverse tilbehør 

2 knaps mus.199 

Mouse-it PC > Amiga adapter..149 

PC Mouse adapter..249 

Scandoubler med flicker Fixer ext.1.295 

IOBlix kort Zorro 2.1.095 

IOBlix kort A1200 Serial.695 

IOBlix kort A1200 Parallel.695 

Wacom Artpad II tegnebræt.1.695 

■ Af Dreyer 

Det er et hårdt job, men 
nogen skal jo gøre det. 
Overtegnede hoppede derfor 
på en bus til Tyskland, 
nærmere betegnet 
Fallingbostel der, udover at 
være berømt for ikke at være 
berømt for noget, er berømt 
for Symposium-party’et. 

AA . > 

Et godt party 

Det vat; som det plejede at være. Og så 
kunne jeg jo godt stoppe rapporten her. 
Men da det'ser mærkeligt ud, at der er 
store, tomme felter i bladet, vil jeg da 
lige uddybe besøget. 

Som adskillige gange før, foregik 
party’ét i påskeferien, fredag til man¬ 
dag, og som sædvanlig var der mødt en 
hel del scenere op - ca. 1200 anslås det. 
Hvor mange Amiga’er der var vides 
ikke, men ikke nok (er der nogensinde 
det?). I : modsætning til parties som The 
Party, The Gathering og The Assembly, 
som er svært inficerede med Quake- 
lamers, er det faktisk primært scenere 
der møder op til Symposium. En af 
måderne at undgå spille-nørder er f. 
eks. at forbyde Quake og lignende, 
samt have en person iført en Quake-T- 
shirt og en kniv i maven hængende ved 
indgangen (det var vistnok en dukke, 
eller måske et af sidste års ofre?). En 
anden måde er kun at tilbyde et funk¬ 
tionelt, men ikke alt for prangende net¬ 
værk. 

Dansker-inficeret 

Set fra et dansk synspunkt var det en 
positivt at se at henimod 80 danskere 
var mødt op, hvoraf ca. 60 var kørt med 
de to busser der var arrangeret fra 
henholdsvis København og Ålborg med 
stop andre passende steder. På mystisk 
vis lykkedes det for Københavner¬ 
bussen, der var tidsmæssigt ca. tre 
timer efter Ålborg-bussen til at begynde 



Acryl/Scoopex f 'Haujobb vandt pixel-konkurrencen med dette billede kaldet “Jesus 


2000 ". 



Ib/Depth demonstrerer atter (som en af de fa) at hans billeder ikke ligner nogen 
andres! 

Mekka/Symposium 2000 resultater 

( placering/point/titel/af) 



Demo 




Wild demo 


l 

456 

Cybercinematastic 

Loonies 

1 

112 

Bitte 8 Bit 

Hitmen 

2 

174 

Back to the roots 

Haujobb 

2 

91 

Metro 

Tomac/Suburban 

3 

121 

First Awakening 

Creative Minds 

3 

87 

Hau Strange 

Haujobb 

4 

70 

Neo 2 

Darkage 



Pixel grafik 


5 

69 

Welcome to Our World 

Darkage 




6 

68 

Violent Dumb (The Demo) 

Mankind 

1 

125 

Jesus 2000 Acryl/Scoopex A Haujobb 

7 

66 

Urea 

RNO 

2 

116 

Evil in me 

Raven/Nuance 

8 

61 

murderous 

Floppy 

3 

101 

Deep Throat 

Bifrost/Loonies 

9 

59 

Outta Space 

Secretly! 



Alternative grafik 


10 

53 

Estadiol 

Potion 




11 

42 

Terminator 

PSB 

1 

171 

Sakraler Monumentalbau 


12 

25 

Support Feedback 

Apathy 



Shadow/Digital Overflow 

13 

9 

Sympslide 2000 

Talpa/IRIS 

2 

124 

Hope Strange 

Infemo/Haujobb 



64K Intro 


3 

99 

Synthetic Heaven 

JCS/Haujobb 

1 

537 

Gift [Gush2] 

Potion 



Alternative musik 


2 

137 

Strange Distortion Craid/Hellfire/SolarC/Roz 

1 

96 

I+ve A Jazzy Feeling 

BZZ 

3 

117 

Omnicrom 

Ephidrena 

2 

75 

Break Down Baby Chromag/Haujobb 

4 

96 

AHA 

Apathy 

3 

72 

Nine Millimeter 

Virgill 

5 

90 

Yes! 

Haujobb & Loveboat 



Progressive Music 


6 

72 

Super Hero 

S pacebal ls 




7 

64 

Aimless 

Whelps 

1 

136 

Morning Light 

Wayfinder 

8 

63 

Fast 

Nuance 

2 

84 

The Joss Tune 

Phred 

9 

63 

My House by Darkage 

Darkage 

3 

80 

Morning Star - remix 

Netpoet/Park 

10 

62 

Ego 

Focus Design 



MP3 Music 


11 

51 

Radianze 

Contraz 




12 

26 

trs2 invitation 

Faque 

1 

123 

Brother In The Sky Chromag/Haujobb 



4K Intro 


2 

94 

Sommerparty 

Virgill 




3 

80 

Record Royale (short version) 

Wayfinder 

1 

205 

Bier 

Loaderror/Ephidrena 





2 

94 

Wave 2000% 

Azure & Platon 





3 

93 

Art Of 4k Shape/DCS & Kure/RNO 





4 

60 

fee / floppy Def & Maq/Floppy & Alien/Mawi 





5 

46 

bool shit 

Taski 





6 

43 

polychrome 

Madwizards 





7 

40 

Hest M21453/Gunnars Farvebio 





8 

36 

Useless 

Bleifrei 






- Loonies vandt Demo-konkurrencen, takket være deres ret 
flotte demo “Cybercinematastic” der, som titlen antyder, 
indeholder en del inspireret af film, nærmere betegnet Star 
Wars, Jurrasic Park og andre film der har gjort flittigt brug 
af computerskabte effekter. 

- “Welcome to our World” er en joke-demo som på grund 
af det generelt lave niveau i demo-konkurrencen alligevel 
formåede at score en femteplads. Mr. Tickle og danske 
Cupid fra Darkage er personerne bag den grinagtige demo. 

- Talpa/IRIS lavede på party’et et slideshow der endte på 
en flot sidsteplads. Billederne i slideshowet var taget på 
party’et og det der skulle have båret demoen, billed¬ 


teksterne, var desværre ulæselige fordi storskærmsprojek¬ 
toren var en smule uskarp. Derfor faldt denne produktion 
lidt til jorden. Ærgerligt! 

- Af andre danske produktioner fra MS2000 kan nævnes 
“Ego”, en lavtplaceret intro af Focus Design, “Hest” af 
Gunnars Farvebio der ligeledes er en lavt placeret intro 
(dog på kun 4k), og derudover var der selvfølgelig en hel 
del der deltog i de forskellige “mindre” konkurrencer, 
såsom musik og grafik. Sidst, men ikke mindst, udgav 
Depth og IRIS det 40. nummer af EuroChart! 

Det kan findes på Aminet og på IRIS hjemmeside: 
www.irishq .dk 


i 

Det måtte jo ske: Cytron/Depth voldtager en stol. 


Bijrost/Loonies (til højre) med en god ven. 



Bifrost/Loonies og Cupid/Darkage viser stolt deres fangst på Får/Loonies er mundlam, men fårmår at give en fårestilling 
loppemarkedet frem. far fartografen. 


med, at ankomme små 20 minutter efter 
bussen fra Ålborg. Det skal dog siges at 
denne skulle køre en omvej til Varde 
for at samle turens arrangør, Heavy 
Head, op. Ålborg-bussen blev forøvrigt 
kørt af Stripe, tidligere hovedarrangør 
af The Party. 

Udendørsparty 

Vejret kunne ikke have været meget 
bedre end det var, kun en enkelt gang 
eller to faldt der lidt regn, men ellers 
var der høj sol. Nu sidder du måske og 
undrer dig over denne vejr-snak - ikke 
normalt det mest diskuterede emne i 
forbindelse med et computer-party, men 
Symposium adskiller sig fra mange 
andre parties ved at have en forbløf¬ 
fende god og venlig atmosfære der 
handler om meget andet end kun com¬ 
putere. Det gode vejr resulterede i at 
mange valgte at tilbringe tiden udenfor 
hallen med en tysk dåseøl (eller lunken 
Tuborg) fremfor at sidde og svede 
indenfor i den varme hal. 


Blev man sulten kunne man købe 
dyre sandwiches i hallen, og der blev 
også solgt sodavand til rimelige priser. 
Og ellers kunne man jo bare besøge en 
af Fallingbostels mange restauranter. 

Al normal handel kunne man gøre i 
det lokale supermarked, men pga. 
påsken var det desværre kun åbent lør¬ 
dag, så den dag har de nok solgt mange 
øl. 

Begivenheder 

Der var nok at se på indendørs: En efter 
sigende flot velkomstvideo (som over¬ 
førte desværre gik glip af), to-tre 
musikshows (heraf et udført med hjælp 
af to SID-stations, altså synthesizere 
udstyret med C64’erens velkendte 
lydchip), “sausage water crashing” 
(eller på dansk pølsesvandscrashing - 
for ulækkert, men vinderen vandt 250 
DM!), stripshow, Cytron/Depth gik 
nøgen rundt og voldtog senere en stol, 
samt selvfølgelig alle de traditionelle 
konkurrencer, såsom demo-, intro-, 


grafik- og musik-konkurrencer. Der 
blev desuden afholdt en fast-intro-kon- 
kurrence, en 32 KB spil-konkurrence, 
samt en demo-konkurrence for Play¬ 
station. 

Og endelig skal jeg da også lige 
nævne en surprise-konkurrence der gik 
ud på at de fire deltagere (heraf tre 
danske: Cupid/Darkage, Bifrost/ 
Loonies og Cytron/Depth) fik udleveret 
en MS T-shirt årgang ’99, som de så 
skulle gå ud at bytte til noget andet på 
det loppemarked som tilfældigvis blev 
afholdt udenfor party-hallen. Den del¬ 
tager der så fik størst bifald fra publi¬ 
kum for sin genstand vandt konkur- 

Links: 

Mekka/Symposium: 
http://ms.demo.org 
Produktioner og resultater: 
ftp://ftp.amigascne.org 
Fotos: 

http://iens.dueholm.dk/ms2k 

rencen, samt de ting som de øvrige 
deltagere havde fundet. Bifrost vandt 
suverænt konkurrencen da han havde 
fundet et plysfår, og de er jo så glade 
for får i Loonies. Rundhåndet gav han 
de øvrigt vundne genstande tilbage til 
de øvrige deltagere, for når man har et 
får, hvad behøves man så mere? 

Konkurrencer 

Ikke alle konkurrencer var, i mod¬ 
sætning til meget andet på party’et, lige 
spændende. Grafik-konkurrencerne var 
gode, musik-konkurrencerne kan man 
jo altid diskutere. Man havde valgt at 
inddele førnævnte konkurrencer i to 
kategorier. For musik-konkurrencernes 
vedkommende i en såkaldt “alternativ” 
og en “progressiv” konkurrence (ej at 
forglemme MP3-konkurrencen, som 
taler for sig selv). Kort sagt var det 
alternative alt det der ikke var techno, 
og det progressive var alt det der ikke 
var alternativt. For grafik-konkur¬ 
rencens vedkommende var kategorierne 
“pixel” og så “det andet”, altså ray- 
tracet grafik og billeder lavet i billed¬ 
behandlingsprogrammer. Grænsen 
mellem disse to kategorier var dog 
noget flydende. 

Om det er en god måde at gøre 
tingene således skal jeg ikke være 
dommer over, men helt sikkert er det, at 
det er uretfærdigt overfor f.eks. 
musikere der sidder og kæmper med 
fire lydkanaler på deres aldrende 
Amiga, mens resten har oceaner af 
kanaler og 16-bit lyd. Omvendt er det 
så nemmere at styre fire kanaler frem 
for 20. 

Mht. til grafik-konkurrencen var det 
en skam at organizerne ikke holdt de to 
kategorier bedre adskilt end tilfældet 
var. 

De to måske “vigtigste” konkur¬ 
rencer, demo- og intro-konkurrencerne, 
var desværre ikke noget at juble alt for 
højt over - altså lige ud over at danske 
Loonies løb med førstepræmien. Mange 
af produktionerne bar præg af at bag- 
mændene havde brugt lidt for meget tid 
ude i det gode vejr, fremfor foran 
computerskærmen. Haujobb, som ellers 
har lavet nogle fede demoer, stillede op 
med en noget forkølet demo, men som 
tysk, kendt gruppe kommer man langt, 
også med de mindre heldige produk¬ 
tioner. Abyss, som ellers også har gjort 
sig positivt bemærket de seneste par år, 
var desværre fraværende. 

4k-intro var derimod en under- 

holdende affære. Der var en del gode 
og enkelte suveræne 4k’ere, og jeg 
bliver som altid nødt til at bruge et par 
linjer på at fortælle at det er alt for vildt 
at så meget kan fylde så lidt. Da det 
hermed er gjort vil jeg nu fortsætte med 
noget helt andet. 

The end 

Til sidst var party’et ved at lakke mod 
enden, og i den anledning skulle der 
selvfølgelig deles præmier ud til 
konkurrencernes vindere, samt afholdes 
“lion feed”, en begivenhed hvor et par 
organizere står på scenen og kaster 
diverse ting i form af software og 
lignende ud til folket. Der blev tilmed 
delt et par Atari’er ud, men på trods af 
dette var der ikke helt samme euforiske 
stemning over begivenheden som for¬ 
rige år. Måske fordi Amiga-Petro ikke 
havde været helt så rundhåndet med sit 
merscandise? 

At teknikken her svigtede var selv¬ 
følgeligt ærgeligt, men Steeler gjorde et 
godt arbejde med at (under-) holde 
publikum (hen). Noget mere fatalt var 
det at man en times tid før præmie¬ 
overrækkelsen kom til at blæse resul¬ 
taterne op på storskærmen et par 
sekunder. Ikke at de fleste af place¬ 
ringerne ikke var forudsigelige, men 
den slags må altså bare helst ikke ske! 

Hjem igen 

Så var endnu et party overstået, og vi 
drog hjemad mod Danmark endnu en 
gang. Mekka/Symposium 2000 er - 
som Darkhawk/IRIS så rammende 
udspyr - “Businness as usual”, vel at 
mærke ment på en god måde. 

Skal man sætte en finger på noget, så 
må det være at dørvagterne i år ikke var 
organizere, men professionelle dør¬ 
vagter, hvilket betød at de gjorde præcis 
hvad de havde fået besked på, uden at 
se gennem fingrene med ligegyldig¬ 
heder. Og som altid var toiletterne ikke 
alt for behagelige at besøge kort efter 
party’ets start og frem. 

Der er uden tvivl en masse ting der 
ikke er kommet med i denne party¬ 
rapport, men hva’ fa’n... 

Et MS-party er som dame-lingeri: 
Man skal have prøvet det - det er 
sjovere end at læse om det. 

Tak til The One der atter har haft 
fingeren på kameraet. □ 


Fakta: 

Mekka/Symposium 

- Symposium blev første gang 
afholdt i 1995 og har været afholdt 
lige siden hver påske. I "97 blev det 
slået sammen med party’et Mekka, 
og siden da har det heddet begge 
dele: Mekka/Symposium. 

Ialt er der afholdt seks af disse 
parties. 

- De naboer, der bor tæt på party¬ 
hallen, har lige siden det første party 
i Fallingbostel følt sig generet af 
støjen. Sidste år resulterede dette i, 
at folk der stod udenfor hallen og fik 
en lille én, blev smidt ind i hallen 
igen af politiet (forøvrigt første og 
foreløbigt eneste gang at jeres 
altfraværende skribent er blevet 
smidt ind et sted, i stedet for ud). 
Ikke nok med det, for naboerne har 
taget støj målegrej i brug, så i år 
havde organizerne været nødt til at 
hyre professionelle dørvagter. 

- Aldrig før har en dansk gruppe 
vundet demo-konkurrencen på MS, 
men Loonies gjorde det, ikke kun i 
kraft af de mange danskere, men 
også fordi deres demo faktisk var 
den bedste! 

- I den tyske film “23”, der handler 
om en berømt og autentisk tysk 
hacker-sag, og blev vist under 
party’et, ser man på et tidspunkt et 
tog ankomme til en station - 
Fallingbostel station! 

- I en tysk TV-serie, der intet har 
med computere at gøre, men efter 
sigende skulle foregå på en skade¬ 
stue, var der i en episode en person 
der snakkede om et computer-party i 
Fallingbostel! 

Gæt hvilket... 

- Amiga-boss Petro med det vanske¬ 
lige efternavn er ikke vellidt af 
main-organizer Steeler. Men da 
Amiga har sponsoreret to Amiga 
Magic-pakker til party’et ville han 
ikke nægte at lade Petro møde op til 
dette års party. Man så dog ikke 
meget til den lille mand. 


■ 







Gamle Billeder 

Grundlæggende tanker 


■ Af Leif Mortensen 

Spørgsmål: 

Hvad kan man gøre, hvis 
man står med 100-vis af 
fotos, negativer og lysbilleder 
som man ikke vil smide ud, 
men heller ikke vil ofre en 
formue på at sætte i albums, 
få fremkaldt og anskaffe en 
diaprojektor? 

Svar: 

Man lægger dem selvfølgelig 
ned på CD’er... 

Advarsel: 

Der vil i denne artikel komme henvis¬ 
ninger til PC-relaterede emner, hard¬ 
ware og programmer, så DOS-aler- 
gikere bedes have deres relevante anti¬ 
stoffer beredt, hvis de alligevel læser 
videre!!! 

Oplæg: 

Sidste år, da min bror døde, og vi havde 
hjulpet til med at rydde op i huset hvor 
han og hans kone boede, (hun skulle 
flytte i lejlighed), endte vi med et par 
kasser fulde af gamle fotografier, nega¬ 
tiver og lysbilleder. 

Der var både billeder som konen var 
interesseret i, og nogle der ikke var i 
hendes interesse at gemme, men et af 
problemerne var, i det hele taget af få et 
overblik over hvad der var, og om noget 
skulle gemmes eller ikke. 

Da vi blev enige om, at de skulle 
ihvertfald ikke smides ud, enedes vi om 
at jeg foreløbigt skulle tage dem med 
hjem og opbevare dem. 

Løsning 1: 

De papirbilleder der også var imellem, 
var der jo ikke det store problem med, 
for dem kunne jeg jo scanne direkte ind 
på PC’eren, så jeg prøvede hvordan den 
var til at klare negativer og lysbilleder 
med, men det kunne den ikke. Selvom 
jeg lagde hvidt papir bagved, var det 
altså mere end den kunne klare. 



Jeg gik så og tænkte over hvad man 
skulle med disse billeder, og det første 
problem der dukkede op var jo at kunne 
se hvad der var på negativerne. 

Godt nok havde jeg apparatur til at 
fremkalde kopier af dem, men for det 
første ville det jo tage lang tid, og også 
koste en del, for der skulle jo købes 
fremkaldervæske og fotopapir m.m., så 
jeg enedes med mig selv om at i vores 
moderne tider skulle man nok overveje 
at tage en computer til hjælp. 



Så jeg riggede Amiga’en op med 
Grafitto digitizer, et videokamera og et 
lysbord og gik i gang. 

I første omgang med de sort/hvid¬ 
negativer i store størrelser som 6x9 og 
4x6 cm. og de gav egentlig et rimeligt 
resultat. Der var nogen lysforskel på 
midten og ud imod hjørnerne, men ikke 
mere end de godt kunne bruges til at få 
et overblik over hvad de skulle fore¬ 
stille. 

Det næste problem var rent plads¬ 


mæssigt, for med en harddisk på kun 
140 MB er det jo yderst begrænset hvor 
mange billeder der kunne blive plads 
til. 

Løsningen her blev, at jeg fandt ud 
af, at når jeg havde digitaliseret et 
billede lagde jeg det ned på en DOS- 
diskette (tak til crossdos) i den mindste 
JPG-kompression, så kunne der mage¬ 
ligt ligge et billede på en diskette. 
Imens jeg så fik digitaliseret det næste 
billede kunne jeg tage denne diskette 
og lægge den hen i PC’eren og kopiere 
billedet over til dens harddisk. Det 
skulle den under alle omstændigheder 
alligevel, for det var dér jeg havde CD- 
brænderen. 



Så alt ialt var det en løsning der 
kunne bruges til at overføre negativer 
med, også selvom der var mange nega¬ 
tiver i 24x36 kom de ud i en kvalitet 
der kunne bruges. 

Men, men, men... - da jeg så kom 

til lysbillederne i 24*36 og i farver, så 
var denne metode altså ikke særligt vel¬ 
egnet, den var i det hele taget ubruge¬ 
lig, så der måtte findes på noget andet. 

Løsning 2: 

Jeg begyndte så at undersøgemarkedet 
for scannere der kunne håndtere 
transparente emner og det er faktisk 
større end jeg havde tænkt, men det er 
priserne til gengæld også. Man kan sige 
at de er proportionale med kvaliteten og 
jo dyrere og bedre de var, desto mere 
var de specialiserede til at klare en 
enkelt opgave (kun ét format negativer, 
kun én opløsning osv.). 

Til sidst endte jeg med et valg, 
nemlig en Acer Prisa scanner, (billede 
1) der på det tidspunkt kostede 2.400 
kr., hvilket jo var meget for en scanner 
de almindelige lå jo på en 4-600 kr., 
men det var den eneste der kunne 
opfylde de krav jeg stillede. Den har en 
opløsning på 600*1200, hvilket måske 
ikke lyder af så meget, men det er 
faktisk tilstrækkeligt til de fleste behov, 
og så er der ingen begrænsning i scan- 
størrelsen, hvilket vil sige at det er lige- 
meget hvilket format negativer og dias 
er i. 

Det er et SCSI-interface der sidder i, 
så den skulle også kunne køre på en 
Amiga, hvilket jeg dog ikke har prøvet, 
da softwaren jo kun er til PC. 

Den har lyskilde både i låget og i 
bunden (derfor de to strømforsyninger 
man kan se på billedet) og der med¬ 
følger rammer til at skanne 24*36 dias 
og film (billede 2). I scanprogrammet 
kan man så definere 6 områder, som så 
bliver scannet til 6 separate billeder i en 
arbejdsgang. 

Det tager selvfølgelig lidt tid at 
scanne de seks billeder, så derfor lavede 
jeg en ramme til. Så kunne jeg skifte 
dias ud i den ene, imens den scannede 
billederne fra den anden, og derved 
reducere den spildtid der er. 

Slut-resultat 

Som det måske kan ses på disse billeder 
(trods manglen på farver) er kvaliteten 
rimelig, synes jeg. 

Næste gang skal vi se lidt på ar¬ 
bejdsgangen og den videre vej til at få 
et resultat der gør det nemt at præsen¬ 
terer billederne for et publikum og også 
at kunne finde et bestemt billede igen. 

□ 

Del 16: Er du en mesterhjeme? 

■ AfOle Friis Østergaard 

Først vil jeg lige oplyse at jeg 
minsandten har faet den 
første feedback på dette 
kursus. Efter 15 afsnit 
lykkedes det endelig. Jubiiii!! 

Kig i boksen her på siderne 
for mere information, og 
husk endelig at skrive til 
ole_ f(5)post3.tele.dk hvis du 
også har spørgsmål! 

Men ud over det, så lovede 
jeg jo sidste gang at vi skulle 
se på “ægte, spændende 
REBOL-programmer”, og 
selvfølgelig holder jeg ord. Vi 
skal nemlig se på hvordan 
man kan lave et spil 
Mastermind i REBOL. 

Reglerne på plads 

Hvis du ikke har spillet Mastermind før, 
eller hvis det bare er lang tid siden, så 
kan jeg kort opridse reglerne: En ond 
person (i dette tilfælde computeren, 
men normalt et familiemedlem) vælger 
en sekvens af 4 tegnestifter, og hver 
tegnestift kan bestå af en af 6 farver: 

Rød, lilla, blå, gul, grøn og, tjah... sort? 

Altså for eksempel. Den onde person 
viser dig selvfølgelig ikke denne 
sekvens, for nu er det nemlig din op¬ 
gave at gætte den. 

Du har et vist antal forsøg, og hver 
gang du har bestemt dig for et gæt, skal 
den onde person fortælle dig hvor 
mange (men ikke hvilke!) tegnestifter 
du har gættet helt rigtigt, og hvor 
mange du har gættet farven, men ikke 
placeringen på. 

I REBOLs konsolvindue har vi ikke 
6 farver til rådighed, så vi bruger i 
stedet tallene fra 1 til 6. Lidt kede¬ 
ligere, men brugbart. 

Opgaven at skrive et Mastermind- 
spil i REBOL kan nu splittes ud på flg.: 

1: Vi skal vælge en tilfældig sekvens 
af 4 tal mellem 1 og 6. 

2: Vi skal lade brugeren indtaste et 
gæt, og vi skal sikre os at dette gæt er 


Sådan ser vores Mastermind-spil ud: 

REBOL [ 

title: "Masteraind" 
date: 26-04-2000 
author: "Ole Friis" 
eaail: ole fBpost3.tele.dk 

] 

farver: "123456" 

valg-kode: func [] [ 
randoa/seed now 

... , Il il 

res: 

loop 4 Cappend res pick farver randoa 6] 

] 

få-gat: func □ [ 
farvesat: charset farver 
forever [ 
gat: input 

if parse gat [4 farvesat] [return g*t] 
prin "Ugyldigt gat. Prøv igen: " 

] 

] 

giv-resultat: func [gat kode] [ 
gat2: copy gat 
kode2: copy kode 
korrekte: 0 
andre: 0 
i: 1 

loop 4 [ 

either gat2/:i = kode2/:i [ 
korrekte: korrekte + 1 
reaove skip gat2 (i - 1) 
reaove skip kode2 (i - 1) 

] [i: i + 1] 

] 

for i 1 length? gat2 1 [ 
fundet: find kode2 gat2/:i 
if fundet [ 
reaove fundet 
andre: andre + 1 

] 

] 

print [" " korrekte "korrekte," andre "andre"] 

if korrekte - 4 [ 
print "Tillykke, du gattede det!" 

>:■ do %maitermind r 

Script; "Mastermind 1 * (26-Apr-2øøø) 

Mastermind 


Nu har jeg valgt en sekvens på 4 tal, hvor hvert tal 
ligger mellem i og 6 (begge inklusive). Prøv at gatte 
hvad det er 1 
Gat 1 ■ 1122 

8 korrekte, ø andre 
Gat 2 3344 

andre 

Gæt 4 6646 

3 korrekte, G andre 
Gat 5 • 6446 

4 korrekte, G andre 
Tillykke, du gættede det! 

||ir 181111■ i ifffi ni lim illll 


Hurra, kun 5 gæt. Kan du gøre det bedre ? 


gyldigt (dvs. at det består af 4 tal mel¬ 
lem 1 og 6). 

3: Vi skal udregne hvor mange rig¬ 
tige og hvor mange “næsten rigtige” tal 
brugeren gættede. 

I en boks her på siderne kan du se 
det fuldstændige program. Hvis størrel¬ 
sen på det ikke skræmmer dig helt fra 
vid og sans, så synes jeg vi skal se 
hvordan jeg har valgt at skrive oven¬ 
stående 3 punkter i REBOL. Heldigvis 
er det sådan at punkt 1 er nemt, punkt 2 
en anelse sværere og punkt 3 lidt 
sværere igen. Meget pædagogisk, ikke? 

Valg af 4 tal 

Valget af de 4 tal sker i funktionen 
“vælg-kode”. Linien “random/seed 
now” bruges til at starte REBOLs til¬ 
fældighedsgenerator, sådan at vi får nye 
tilfældige tal hver gang funktionen 
kaldes. Derefter sætter vi “res” til at 
være den tomme streng, og i den sidste 
linie vælger vi de 4 tal. 

Vha. “pick farver random 6" får vi 
udvalgt et tilfældigt af de 6 tal der 
ligger i variablen “farver” (som vi sæt¬ 
ter i linien oven over vores funktion). 
Dette nye tal lægger vi så bag i “res”- 
værdien. Nemt, ikke? 

Noget der måske ikke er så klart, er 
hvordan funktionen “vælg-kode” får 
returneret værdien af “res”. Vi kunne jo 
blot indsætte linien “return res” nederst 
i funktionen, og så fungerer det fint. 
Men som det er nu, fungerer funktionen 
faktisk også. Hvis du er rigtig skrap og 
har læst noget REBOL-dokumentation, 


Feedback! 

Stor tak til Jacob Bay Larsen, der som 
den første har turdet skrive til mig med 
REBOL-spørgsmål! 

iJ^Jeg ved det er muligt at bruge 

• REBOL på sin hjemmeside. Kan 
det være i stedet for CGI-scripts eller i 
stedet for Java-script eller ingen af 
delene? Hvordan implementerer man 
REBOL på sin hjemmeside? Jeg har 
en hjemmeside ved TeleDanmark, er 
det her muligt at bruge REBOL på 
denne side? Eller kræver det at TDK- 
serveren har REBOL-fortolkeren in¬ 
stalleret? 

^ CGI står for “Common Gateway 

• Interface” og er egentlig bare 
standardmåden hvorpå man starter 


programmer på serveren gennem sin 
browser og derved får vist resultatet af 
programmets udførelse. Og “program¬ 
mer på serveren” kan også være 
REBOL-programmer. 

For overhovedet at kunne bruge 
sine egne CGI-programmer på sin 
hjemmeside, skal man dog have lov til 
dette af sin internetudbyder, og så vidt 
jeg husker, så er det bestemt ikke 
noget Tele Danmark er med på. Men 
du kan da prøve at spørge ad. 

Som du formoder, skal man også 
have REBOL-fortolkeren installeret på 
serveren. Heldigvis kan man ofte blot 
lægge REBOL-fortolkeren (den 
version der passer til serveren!) ind 
samme sted som alle ens andre CGI- 
programmer ligger, da REBOL-fortol¬ 
keren jo egentlig er det CGl-program 
man kører. Det skal så have REBOL- 


programmet som argument, samt “- 

cs”: 

cgi-bruger/rebol.exe -cs 

is i tpr ogram. rebo l 

(Alt afhængigt af dit brugernavn og 
hvilken type server det er.) “-cs” 
kræver nok en lille forklaring, “c” står 
for “CGI”, og “s” står for “security”. 
c’et gør at fortolkeren ikke forsøger at 
åbne et vindue sådan som den normalt 
vil, da vi ikke har brug for at åbne 
nogen vinduer på serveren. s’et gør at 
REBOL-programmet får lov at læse og 
skrive frit på dit område på serveren. 

Ovenstående er for løs snak til at du 
kan bruge REBOL til CGI-program¬ 
mer uden videre, men et andet 
problem er nemlig at det er forskelligt 
fra server til server hvordan man kører 
CGI-programmer. Hvis din internet¬ 
udbyder giver dig lov til at køre CGI- 

programmer, kan du sikkert også få 
lidt mere uddybende informationer om 
hvordan man gør. 

Noget andet du kan gøre, sådan 
bare for sjov, er at hente en Web¬ 
server, skrevet i REBOL, hos 
www.rebol.org 

(kig i programarkivet). Der er mindst 
et par forskellige servere, og siden de 
er skrevet 100% i REBOL, har de også 
nogle ekstra funktioner til at starte 
eksterne REBOL-programmer osv. Jeg 
havde selv en del sjov ud af at lave en 
hjemmeside under The Party 99 med 


kan du måske finde ud af hvorfor. Så 
lad hermed dette være en øvelse til dem 
der gider. 

Lad brugeren angive 4 tal 

Næste stop på vores tur er så at lade 
brugeren angive 4 tal. Det sker i funk¬ 
tionen “få-gæt”. Linien “farvesæt: 
charset farver” konstruerer en værdi vi 
kan bruge i “parse”-kaldet lidt senere - 
i grove træk betyder det blot at “farve¬ 
sæt” kan repræsentere et vilkårligt af 
vores 6 tal. 

Derefter lader vi brugeren angive sit 
gæt i al uendelighed, lige indtil han/hun 
angiver noget der er gyldigt. Måden 
hvorpå vi finder ud af om gættet er 
gyldigt, er at bruge “parse”-funktionen. 
Udtrykket “[4 farvesæt]” betyder her 
netop “4 stk. af det som farvesæt står 
for”, og da “farvesæt” som sagt står for 
tallene 1-6, er det netop det vi gerne vil 
have. 

Som jeg har nævnt før, så er “parse” 
en rigtig dejlig funktion. Hvis du ikke 
har fået lært om den endnu, så se at få 
det gjort, for din egen skyld. 

Beregning af antal rigtige 

I funktionen “giv-resultat” beregner vi 
så hvor mange rigtige og “næsten 
rigtige” tal vores bruger har gættet, og 
hvis antal rigtige er 4, ønsker vi bru¬ 
geren tillykke og afslutter programmet. 

Princippet i at finde antal rigtige er 
at se på både gættet og koden, punkt for 
punkt. Finder vi en position i gættet 
hvor tallet er det samme som der står på 
samme position i koden, så fjerner vi 
dette tal både fra gættet og fra koden og 
tæller vores “korrekte”-variabel 1 op. 

Når vi nu kender antal rigtige, skal 
vi tælle antal “næsten rigtige”, og til 
dette formål er det en stor fordel at vi 
allerede har fået luget ud blandt de 


et web-cam der opdaterede af og til. 
Det blev kørt gennem en REBOL- 
webserver og nogle ekstra REBOL- 
programmer. 

P.t. kan REBOL ikke bruges som 
erstatning for JavaScript, men de 
kække folk hos REBOL Technologies 
er så vidt jeg ved i gang med at lave et 
plug-in til browsere sådan at du kan 
gøre det. Hvordan det kommer til at 
fungere, og hvornår det bliver til 
noget, ved jeg ikke. 

Noget andet du kan gøre, er at 
“gemme” et REBOL-program i kilde¬ 


rigtige, sådan som vi gjorde i det oven¬ 
for beskrevne. Så er det jo bare et 
spørgsmål om at gå gættet igennem fra 
start til slut og se hvor mange elementer 
vi også kan finde i koden. For at vi ikke 
tæller en position i koden med flere 
gange, fjerner vi også i dette gennem¬ 
løb elementer fra koden (naturligvis 
ændrer vi ikke i selve gættet og selve 
koden, men på kopier vi laver i starten 
af funktionen). 

Sæt det hele sammen 

Den nederste del af programmet er så 
bare “en gang lim” til at få vores funk¬ 
tioner til at køre sammen for at give 
brugeren et spil Mastermind. Hvis du 
vil gøre præsentationen af programmet 
lidt mere professionel, så er det altså 
her du skal ændre! 


Artikler 

■ Som skrevet i lederen sidste gang får 
vi sværere og sværere ved at udfylde de 
36 sider - dog har det hjulpet godt med 
både Gateway-show og Mekka/Sym¬ 
posium artiklerne som fylder 10 sider. 

Men næste gang er disse jo ikke 
med, hvilket betyder at artikel-proble¬ 
met er meget aktuelt næste gang, og 
specielt nu hvor Alive ikke er med. 

Vi vil satse på at nå de 36 sider, men 
får vi ikke hjælp fra dig, ja, så kan dette 
godt blive umuligt at nå. 

Derfor vil I godt kunne opleve at 
bladet en gang i mellem bliver tyndere 
end det ellers plejer at være. 

Synes du ligesom mig at det ville 
være synd, ja, så kan du hjælpe lidt ved 
at skrive nogle artikler. 

Dette kunne f.eks. være: 

- Når du støder på nyheder inden for 


koden til din HTML-side. Efter det 
afsluttende ““-tag kan du nemlig bare 
skrive et REBOL-program ved at 
starte næste linie med “REBOL []” og 
så ellers koden til REBOL-program- 
met. Så kan du køre programmet på 
hjemmesiden gennem REBOL: 
do http://din.hjeaaeside.dk/ 

hejsa.htal 

Det fungerer, fordi REBOL-fortol- 
keren ignorerer alt inden “REBOL [” 
på hjemmesiden. 


Det er Leth 

Ja, det var da meget Leth, ikke? Hvis 
du har gode forslag til hvordan pro¬ 
grammet kan gøres smartere, så skriv 
endelig til mig (ole_f(8ipost3.tele.dk) så 
vi kan få det med næste gang. Åh ja, for 
resten: Hvis du ikke gider at indtaste 
hele programmet, så kan du gøre sådan 
i REBOL (når du er koblet til inter- 
nettet): 
program: read 

http://home3.inet.tele.dk/ole_f/mast 

ermind.r 

hvorefter du kan gøre med “program”- 
variablen hvad du vil: Gemme pro¬ 
grammet, køre det (”do program”) eller 
smide det væk. Vi ses! □ 


-ja tak 

de områder som du kender til er du 
altid velkommen til at skrive en lille 
‘kort nyt’ om det. 

- Har du købt et produkt som ikke er 
blevet anmeldt i Amiga Advis er du 
meget velkommen til at lave en an¬ 
meldelse af dette produkt. 

Af kommicielle produkter har alt 
interesse, både de gode og de knapt så 
gode. 

- Har du fundet et shareware-/pd- 
program som du synes er uanmindeligt 
godt er du også meget velkommen til at 
lave en anmeldelse af det, men når det 
ikke koster noget at afprøve et share- 
ware-/pd-produkt lægger vi vægt på at 
det duer til noget. 

- Også nyt fra klubber, læser-bille¬ 
der, læserbreve m.m. er velkomne. □ 

FUP Party 

■ Vi har på FUP’s hjemmeside fundet denne 
invitation til et lille Amiga-party som vi her 
viderebringer i den oprindelige form. 

Yes, atter en gang inviterer FUP til Amiga-party. Det løber denne gang af stablen: 

Fredag d. 2. juni klokken 14.00 til søndag d. 4. juni 2000 hen under aften... 

Vi har fået adgang til nogle ekstremt velegnede party-lokaler på en privat-adresse i København: 

Retortvej 26 
2500 Valby 

Det er tæt på Ellebjerg Station, men også i nærheden af Valby Station som er en lidt større station. 

Kørevejledning kommer hurtigst muligt på www.fup-online.dk 

Som sædvanlig kan du til FUP Party opleve en weekend ud over det sædvanlige sammen med din Amiga og andre folk 
som også har Amiga’en som interesse. Vi tilbyder ægte Amiga-stemning, Amiga-netværk, Amiga-spil og Amiga-demoer. 
Faciliteter 

- FUP netværk. Primært baseret på Envoy via ethernet. 

- Amiga Quake netværksserver. 

- Biograf med storskærm, Dolby Digital og DTS surround-system samt masser affilm på DVD! 

- Cola-automat med KOLDE cola 'er til fornuftige priser. 

- Gigant køleskab. 

- Chili out-hjørne. 

- 25 meter til MEGA Pizzeria. 

- 500 meter til McDonald’s. 

- Sovemuligheder uden direkte adgang til selve partystedet. 

- Bademuligheder 

- Alm. køkkenfaciliteter. 

Til endnu en af de gode nyheder: 

DET KOSTER IKKE NOGET AT DELTAGE I DETTE PARTY!!! 

- Så du har ingen undskyldninger for ikke at komme!!! 

Samtidig betyder det 2 ting: 

1. Du skal respektere de omgivelser du besøger - det er et privat hjem! 

2. Vi har kun plads til ca. 20 mennesker ialt! 

Dette skal du huske 

- Din Amiga ofcuz 

- Stikdåser og ledninger og min. 1 ekstra stik. 

- Netværkskort og netværksledninger. 

Værten siger også at hvis du har en god film på DVD skal du medbringe denne! 

Du er selvfølgelig velkommen til at medbringe din egen mad, vand og anden “forplejning” (LÆS: CHIPS, COLA OG 
SLIK!). 

Vi accepterer ikke 

- Spiritus eller narkotika! 

- Store lydanlæg! 

- Adfærd der forstyrrer den normale party-orden! 

Meld dig til allerede nu! Vi har kun plads til ca. 20 festlige Amiga-folk. Vi betragter din tilmelding som bindende, og finder 
du ud af at du bliver forhindret bedes du henvende dig til os igen hurtigst muligt så en anden evt. kan få din plads. 

Tilmelding sker hos og hvor du også kan få yderligere information om partyet. 

J. Peter Jensen 
e-post: pedefup@post.tele.dk 
Tf: 21 666192 

Mvh. FUP - Foreningen til Udryddelse af Pc’ere. 

J. Peter Jensen aka Pede A FUP og Thomas Graff Thøger. 

□ 



AMIGA ADVIS O 5./OO 








■ Af Morten Skov 

Som du måske allerede har 
læst i spilbunkeren, så er 
Max Rally det første spil fra 
CS&E. 

Heldigvis kan du også 
anskaffe dig spillet på 
Aminet 36. En klar fordel, for 
så får du også noget 
software, der hører hjemme i 
halvfemserne. 

Lige dér, tak! 

Jeg har faktisk ikke noget imod bilspil. 
Snarere tværtimod. De er fremragende 
underholdning, ikke mindst hvis de 
tillader dig at køre fuldstændigt tåbeligt 
og uden hensyntagen til dine med¬ 
menneskers ve og vel. Max Rally er 
ikke synderligt voldeligt, men til gen¬ 
gæld er det lidt af en tidsrejse. Nemlig 
tilbage til dengang hvor bilspil sås 
ovenfra og megahertz kunne tælles på 
éen hånd. 

Hvordan skal man bedst forklare 
Max Rally? Det indeholder ingen ny¬ 
skabende punkter overhovedet. Der er 
tale om et rendyrket 2D-bilspil med alt 
hvad dertil hører. Når du starter spillet, 
kommer der et udmærket titelbillede 
der fortæller dig at det her er altså Max 
Rally hvis du skulle være i tvivl. 
Muzakken der strømmer ud af stereo¬ 
anlæggets højttalere er præcist som den 
skal være. Festlig og hurtig uden at 
være fremragende på nogen måde. 
Efter titelskærmen præsenteres du for 
optionskærmen hvor du kan bevæge dig 
gennem en masse mindre skærme der 
lader dig foretage små ændringer så du 
kan indstille et spil efter dine egne 
perverterede lyster, din slemme dreng! 
Du kan indstille livsvigtige ting som 
sværhedsgrad og baneomgange, men 
allerede her begynder det at blive 
irriterende, for selvom du omhyggeligt 
vælger 6 omgange i stedet for 12 som 
standard, så skal du fandengal’me køre 


'12, når du starter på spillet. Men rent 
faktisk kan du ændre på stort set alt. 
F.eks kan du vælge et lille billede af en 
person som du nu synes ligner dig mest, 
og lad mig allerede her udtrykke min 
dybeste medfølelse, for uanset hvem du 
vælger, så er du altså ret grim. Du kan 
selvfølgelig også ændre navnene på alle 
seks kørere på forhånd. Så får du 
muligheden for at se om ikke Mussolini 
rent faktisk kunne køre om hjørner med 
både Hitler og Churchill. Men det er 
naturligvis kun hvis du er ligeså under¬ 
lig som jeg, for du kan selvsagt kalde 
dem alt, så der er også mulighed for at 
bruge frække ord. 

Og så er den blå! 

Grafik i computerspil er faktisk noget 
der er blevet væsenligt bedre over de 
sidste år. Hvis du ikke ved det, så kan 
det i dag lade sig gøre at sælge en 
million kopier af et spil, kun på grund 
af grafikken. Men der er mange måder 
at vurdere grafik på. Fejende flot 3D 
grafik er ingen garanti for et godt spil, 
og mange af mine farvorit-bilspil 
indeholder intet 3D. Spil som Jaguar, 
Supercars I og II og Roadkill er nogle 
af de fineste af slagsen, så skidt med at 
de ikke indeholder state-of-the-art- 
sega-dreamcast-grafik-ala-taxi-driver. 
De er sjove og dermed basta. Og rent 
faktisk har de også ret god grafik, for 
det handler nemlig ikke om hvor flot 
grafikken er, men om hvor godt den 
passer til spillet, og hvem kunne vel 
forestille sig Roadkill med nogen anden 
grafik? 

Max Rally benytter som tidligere 
nævnt den gammelkendte set-ovenfra 
grafik, men der var en ting, der sprang 
din elskede anmelder i øjnene fra be¬ 
gyndelsen. Hold da op, hvor er det hele 
småt! Det er nu ellers meget pænt (men 
ikke så pænt som Supercars II), men 
ikke særligt spændende (som Roadkill 
er), men det hele er zoomet så meget ud 
så dine biler mest af alt ligner nogle 


testikler der har været for længe i en 
spand med isvand på en kold januardag. 
De små biler har gjort det svært at få ret 
mange detaljer ind i dem og alle bilerne 
ligner da også hinanden, kun farverne 
er forskellige. Som i alle bilspil er der 
en del forskellige baner hvoraf nogle 
har et andet tema end de andre, så på 
den måde får du altså mulighed for 
både at køre ud på landet, i rummet og 
mange andre steder. Selve spillyden er 
heller ikke noget at råbe hurra for, 
ganske vist har jeg forståelse for at det 
er begrænset hvor “pæn” en motor kan 
lyde, men så er der altså alligevel ingen 
grund til at lade det være den eneste 
lydeffekt. Hvorfor må vi ikke nyde vin¬ 
dens hvislen i de pæne træer eller fugle¬ 
nes smukke sang? 

KONKLUSION 

Ja, det er nok skinnet igennem på nu¬ 
værende tidspunkt. Jeg er ikke impo¬ 
neret af Max Rally. Og det er såmænd 
ikke fordi det er specielt dårligt eller 
noget, men bare fordi at hvis du skal 
udgive et spil af denne type i år 2000, 
så skal kvaliteten altså ligge på et 
væsentligt højere niveau, ellers kan folk 
jo ligeså godt spille de gamle klassi¬ 
kere. Det mest positive ved Max Rally 
er muligheden for at spille fire på éen 
gang. Jo flere, jo bedre, men hvis vi 
skal være helt ærlige, så bliver alle 
computerspil jo sjovere hvis man har 
nogen at spille dem med, ikke? Men 
battlemoden, hvor man kæmper alle 
mod alle, er ganske underholdende. 
Max Rally er ikke noget mirakel, men 
det følger gratis med Aminet 36 der jo 
som altid er af tip-top værdi, og Max 
Rally gør da bestemt ikke cd’en dår¬ 
ligere. Min version gik ganske vist ned 
efter første bane i mesterskabet... hver 
gang, men det kan jo være, at du er 
heldigere. □ 

som et stjerneskud 


■ Af Morten Skov 

Maj er over os, og vejret har 
været pragtfuldt. Jeg har 
overstået sidste skoledag og 
foran mig ligger en måneds 
tid med masser af 
pensumlæsning og 
eksaminer, men det skal ikke 
forhindre mig i at forfatte 
endnu 4-5.000 anslag til 
dette mægtige organ. Jeps. 

- Selvom denne måned ikke kan kon¬ 
kurrere med sidste måneds spændende 
nyhed om aftaler mellem Amiga og 
diverse spilfirmaer, så er der alligevel 
sket et par ting der fortjener at blive 
nævnt. Blandt andet CS&E der har mar¬ 
keret sig voldsomt i det seneste stykke 
tid. Helt præcist hvem eller hvad fir¬ 
maet er står i høj grad hen i det uvisse. 
Da undertegnede forsøgte at kigge en 
smule på deres hjemmeside var den 
under opdatering og bestod rent faktisk 
kun af én side, hvor der stod at den var 
under opdatering, oplysende. Nå, men 
dette firma har tilsyneladende mange 
jern i ilden. De sælger soft- og hard¬ 
ware samt udgiver spillet Max Rally, 
som de dog ikke selv har udviklet. 
Deres seneste påfund drejer sig om at 
komme ind på bladmarkedet. Ja, de 
mener at de kan skabe en værdig kon¬ 
kurrent til Amiga Active der som be¬ 
kendt er det eneste engelsksprogede 
Amiga-blad tilbage. Den nye konkur¬ 
rent skal lyde navnet “A1200!” og for 
at vise at de mener det alvorligt, har 
CS&E købt min gamle ven Robert 
Ivesons blad “Amiga Survivor” og et 
nyt nummer skulle være lige på trap¬ 
perne. Deres nyeste udspil indenfor 
software hedder Carmageddon, der fik 
utrolige mængder af omtale da det ud¬ 
kom til pc for snart mange måner siden. 
Omtale blev skaffet på samme måde 
som alle andre computerspil, der kom¬ 
mer i medierne, bruger. Det var eks¬ 
tremt voldeligt! Og det må man antage 
at det stadigt er, og eftersom det altid 


har været sjovt at køre pensionister ned, 
så kan det sagtens være at der er mange 
timers underholdning i Carmageddon. 
CS&E har tænkt sig at udgive spillet til 
den nye Amiga, men er kede af at 
Amiga ikke virker mere glade for at se 
dem. Det mener jeg nu ikke man kan 
bebrejde Amiga. CS&E er et ubeskre¬ 
vet blad, og hvis jeg skal være helt ær¬ 
lig, så frygter jeg at de gaber over for 
meget. Forretningsdrivende, blad- og 
spiludgivere har forskellige interesser, 
og disse stemmer ikke altid overens. 
Men det er selvfølgelig altid positivt at 
der sker noget. 

- En gammel klassiker er vendt tilbage. 
Foundation udkom for et stykke tid 
siden i en ny udgave. Foundation - 
Director’s Cut var dog bare en opda¬ 
tering hvor det gamle Foundation blev 
leveret sammen med den nyeste opdate¬ 
ring der gør spillet langt bedre at spille. 
En egentlig to’er må vi vente lidt på 
endnu, men hvis man er helt desperat, 
så kan det være at dette tilbud har inter¬ 
esse. En ny mission-cd ved navn The 
Undiscovered Lands skulle komme i 
handlen henover sommeren, og hvis 
man har gennemført F-DC, så burde 
man overveje at anskaffe den cd da den 
indeholder 40 nye missioner samt end¬ 
nu flere forbedringer. 

- Nightlong kan ikke længere forud- 
bestilles med rabat. Vi håber at spillet 
vil have en prominent plads i næste 
nummer af Amiga Advis. Det samme 
kan siges om Epics Simon the Sorceror 
II, der stadigt ikke er at finde i butik¬ 
kerne, men som ifølge Epic nu skulle 
nærme sig hastigt. 

- Alles kæledægger Hyperion Software 
har rigtigt travlt. Men dog ikke så travlt 
som Amiga Active gerne vil have at de 
skal have. Således kunne man i sidste 
nummer af førnævnte Amiga-blad læse, 
at Hyperion skulle have skrevet kon¬ 
trakt med to nye spil, nemlig Exodus 
og Alien Nations. Men nu kan Amiga 


Advis afsløre hvorledes det hænger 
sammen. Vi ringede simpelthen til Ben 
Hermans og spurgte ham om det virke¬ 
ligt kunne passe, og det kunne det ikke. 
Exodus ejes i dag af Titan og de vil 
sørge for dets udgivelse. Det samme 
gælder for Alien Nations som Titan har 
købt konverteringsrettighederne for 
Mac og Amiga til. Her har de dog ansat 
Hyperion til at klare Amiga-konverte- 
ringen for dem. Så dér kan du bare se. 
Hvis du vil have de korrekte facts om 
Amiga-spil, så er der kun et sted: Her. 

Men når jeg nu alligevel havde fat i 
Ben så spurgte jeg ham om Hyperion’s 
udgivelsesplaner, og det ser således ud: 
“Når Heretic er ude så kommer Shogo. 
forhåbentligt i juni. Derefter SiN eller 
Freespace, det afhænger af så meget. ” 
Vi snakkede lidt om den aktuelle situa¬ 
tion. Bekymret for Hyperion’s fremtid 
spurgte jeg Ben, hvorledes chancerne så 
ud med hensyn til deres håb for 4.500 
solgte kopier af Heretic II. “Ja, hvis 
jeg skal være brutalt ærlig, Morten, så 
er vi meget skuffede over den nuvæ¬ 
rende mangel på PPC-hardware. Ingen 
G3, ingen moderne grafikkort, ikke en¬ 
gang gamle PPC-kort. En masse tomme 
løfter, ja, men intet hardware. Under 
disse omstændigheder skal vi være hel¬ 
dige hvis vi sælger 2.000 kopier af 
Heretic II, endsige 3.000. Mange øn¬ 
sker at opgradere, men det er ikke til at 
opdrive PPC nogen steder, ikke engang 
Phase 5 ’s tre år gamle hardware kan 
fås. Naturligvis er det en stærk util¬ 
fredsstillende situation. Vi er meget 
kede af det i øjeblikket, og vi har derfor 
besluttet at se hvad vi kan gøre. Men 
det er klart at det ikke burde være op til 
os at gøre noget ved manglen på hard¬ 
ware. Vi er et software firma. ” Ja, det 
var ordene. Der er ingen tvivl om at den 
pludselige og stadige mangel på PPC- 
hardware har ramt Hyperion’s planer 
hårdt. Vi kan kun håbe på at Metabox 
snart har deres G3-kort klar, da dette vil 
betyde mulighed for at folk igen kan 
købe PPC-kort ligesom mange ældre 
kort vil kunne købes som brugte. □ 

Goal! 2000 


■ Af Jimmy Knudsen 

Det kan installeres på harddisk, alle 
teams er blevet opdateret, der er kom¬ 
met en ny turnerings-type og det kan 
køre på alle Amiga’er. 

Det er hvad der står på bagsiden af 
cd-coveret og i reklamerne, så jeg måtte 
simpelthen eje denne installerbare ver¬ 
sion af klassikeren. Jeg købte Goal! 
2000 samt Turbo Racer 3D (anmeldes 
andet steds i bladet) hos Alive Media- 
soft i England. 

Ca. 3 uger efter betaling modtog jeg 
en prøvekuvert med et stk. cd-rom. 
Goal! 2000. Fedt! Jeg startede min 
A4000 op og smed cd’en i drevet. 

Da jeg åbnede ikonet var der en 
readme-fil. Nåh, den måtte jeg hellere 


læse. Der stod at Goal! 2000 desværre 
ikke kan installeres på harddisk allige¬ 
vel. HVAD!? ikke installeres... Jamen, 
reklame og cover lover jo... Desværre. 
Det KAN IKKE INSTALLERES. Da 
jeg så ville starte det fra cd’en, fandt 
jeg ud af, at Goal! 2000 KUN ligger 
som 3 DMS-filer på cd’en. Så den kan 
heller ikke køre fra cd. OK! Så installe¬ 
rede jeg den på 3 disketter. 

Amiga’en fik en réset og jeg smed 
disk 1 i drevet. HUH! Spillet startede 
med en CRACKER-INTRO!?!?! Hm... 
Jeg klikkede og den bootede videre... 
HVAD F... Den gik NED!?!?! UAN¬ 
SET hvad jeg prøvede, så gik den ned. 
Goal! 2000 kan IKKE køre på min 
060’er. 

Så smed jeg den over i min gamle 


A2000/030 og det kørte bare. Ind og se 
de opdaterede hold... troede jeg... Det 
danske hold er det vi vandt EM med (i 
’92 tror jeg). 

Afsluttende kommentar 

Den gamle version kan køre på de 
samme Amiga’er som Goal! 2000 og 
den kan installeres, hvis man bruger 
JST fra Aminet. Holdene er ikke 
ændret. Der er KUN den nye turne¬ 
ringstype. Jeg synes at det virkelig er 
spild af penge. □ 


Turbo Racer 3D 


■ Af Jimmy Knudsen 

Ægte 3D-render, Ray-tracede biler, 
enorme baner, kan køre på alle 020+- 
Amiga’er og endda i høj opløsning på 
040+-maskiner. 

Det er hvad der loves i reklamer og 
på coveret af denne cd-rom. Spillet 
kræver dog 5 MB harddisk, 020+ cpu, 
AGA og 4 MB ram. 

Efter installation startede jeg spillet. 


HVAD NU! Det var en BEGRÆNSET 
SHAREWARE-version. Det viste sig at 
installer’en ikke installerede den kom¬ 
plette version. Det måtte jeg gøre 
manuelt via DOpus. Den næste skuf¬ 
felse kom hurtigt. Det der kaldes “høj 
opløsning” er 160 x 128 pixels. Allerede 
her opgav jeg at rode mere med det, da 
alt alligevel var så grovkormet på skær¬ 
men at jeg ikke kunne se tingene tyde¬ 
ligt. 


Afsluttende kommentar 

Jeg kan kun sige én ting om dette spil. 
Det er ikke en krone værd! □ 


Alive Mediasoft - og mig 


■ Af Jimmy Knudsen 

Kort beskrivelse af en handel 

Jeg betalte forud, da det er den eneste 
betalingsform Alive vil godtage. 

Jeg lavede en bank-overførsel. 
FEJL! Min bank tog 60 kroner for at 
overføre pengene og den engelske bank 
skulle have 100 kroner for at modtage 
dem. Ialt 160 kroner i gebyr. Derud 
over kom der 50 kroner til forsendelse 


af to cd-rom’er. Inklusive prisen for 
cd’erne kom jeg af med ca. 550 kroner. 
Besparelse: ca. -50 kroner. Det havde 
været billigere at købe dem i Danmark 
og så havde jeg fået dem hurtigere. 

Da spillene (Goal! 2000 & Turbo 
Racer 3D) ikke levede op til det lovede, 
kontaktede jeg Alive via E-Mail. De 
ville overhovedet ikke høre tale om 
returnering af spillene. Det eneste jeg 
kunne få, var en undskyldning. Da jeg 


så ville tilbyde at bytte dem med noget 
andet software, holdt de helt op med at 
besvare mine mails. 

Nu kender jeg ikke lovene i Eng¬ 
land, men de har overtrådt den danske 
købelov på mange punkter. 

Som følge af den MEGET dårlige 
behandling jeg har fået, vil jeg ikke 
handle med dette firma fremover og jeg 
vil råde andre til det samme. □ 

Det Danske 

- Mesterskab i SWOS 


■ Af Jan Kronhøj Larsen 

Den 7.-9. april var datoen 
sat til det Danske 
landsstævne i Amiga-spil år 
2000, hvilket ikke helt blev 
tilfældet som overskriften 
måske antyder. 

Konkurrencene 

Oprindeligt var tanken at der skulle 
dystes i tre forskellige Amiga-spil, 
nemlig SWOS, Worms II samt et 
ukendt spil, og den person som samlet 
vandt konkurrencerne i disse tre spil 
blev så mester i Amiga-spil år 2000. 

Men af uvisse grunde blev der kun 
dystet i SWOS (Sensible World Of 
Soccer), formentlig på grund af at man 
havde fået mange forhåndstilmeldinger, 
men da selve dagen kom, mødte ikke 
særligt mange af disse deltagere op. 

Så selv om man kunne prale med at 
have en deltager med fra Nibe i Jylland 
hjalp det ikke meget. 

Dette forhold er formentligt grunden 
til at arrangementet ændrede form fra at 
være en dyst i tre spil over tre dage til 
at være et arragement over ca. 24 timer. 


Det gik som planlagt i gang om 
fredagen med en lille fest/computer-spil 
og med afholdelse af SWOS-konkur- 
rencen lørdag middag/eftermidag. 

SWOS og præmier 

Ingen konkurrencer uden resultater. 

I “sporten kort” denne gang skal vi 
kort have resultatet af kampen om 
broncemedaljen og kampen foregik 
mellem Claus Reimar og Mikkel 
Kornum og denne faldt ud til Claus 
Reimar’s fordel med en mål-score på 
3-1. 

I kampen om guldmedaljen stod 
kampen mellem Michael Eisenreich og 
Keld Thomsen og finalen faldt ud til 
Michael’s fordel med en mål-score på 
14-9. 

Disse to heldige herrer kunne så 
glæde sig over at være indehavere af 
henholdsvis en Amiga Magic-pakke 
(A1200) sponcoreret af Amiga Inc. og 
MP3-afspiller sponceret af Grundig. 

Slutteligt 

Selve arrangementet blev ikke helt som 
planlagt, tror jeg godt jeg kan konklu¬ 
dere, og jeg håber på at man måske 


griber det lidt anderleds an til en evt. 
næste gang. 

Lige til sidst skal jeg gøre opmærk¬ 
som på at navne og resultater blev ned¬ 
skrevet på bagsiden af en konvolut, og 
såfremt deltagerne har stavet det rigtigt 
og jeg har kunne tyde det rigtigt skulle 
det passe. □ 



Vinderen Michael Eisenreich. 


Opråb fra redaktøren! 


■ Den overfor stående tekst er nok et 
eksempel på hvor galt det kan gå med 
éns indkøb over afstande, og dette er 
ikke et nyt fænomen. 

Det fortæller også noget om hvordan 
forhandlere kan opføre sig, og dette er 
heller ikke noget nyt. 

Men sagen er den, at dette ville 
aldrig være noget problem hvis man nu 
havde kendt produktet ordenligt og hvis 
producenterne ellers ville oplyse de 
faktiske oplysninger og ikke en lang 
ønskeliste. 

Det er bl.a. derfor at vi bringer an¬ 
meldelser her i bladet, men da vores 


muligheder er ret begrænsede appel¬ 
lerer vi tit til vores læsere om at lave 
anmeldelser af de produkter som I nu 
anskaffer jer. 

For ca. 5 måneder siden snakkede 
jeg med Kiwi Multimedia og de oplyste 
mig at de havde solgt et eksemplar af 
Turbo Racer 3D og tilbagemeldingen 
var at dette spil var noget l..t. 

Da Kiwi ikke har det store lager af 
spil kan man ikke bebrejde dem at de 
ikke kender alle spil som de formo¬ 
dentlig sælger videre. 

Men min pointe er også at når man 
nu gør sig disse fejlkøb kunne man jo 


have lavet en lille artikel om det sådan 
at vi kunne have bragt den. 

Dette kunne jo have sparet Jimmy 
for et af sine fejlkøb hvis den første 
køber af Turbo Racer 3D havde lavet en 
lille anmeldelse af spillet. 

Vi er ikke særligt mange Amiga- 
ejere tilbage, og hvis vi ikke skal gå 
helt til grunde bliver vi nødt til at passe 
lidt på hinanden, bl.a. ved at anmelde 
de produkter som vi går og anskaffer 
os. 

Det kan være det er dig der næste 
gang gør et fejlkøb! □ 

Køb-salg-bytte 

■ Reglerne for annoncering i “Køb- 
salg-bytte” er simple: 

Pirat-kopier og kommerciel handel 
er bandlyst. Der skal angives pris (ved 
salg), navn og tlf.-nr. el. adresse (evt. 
e-post) samt anføres om det drejer sig 
om køb, salg el. bytte. Annoncerne 
skal være os i hænde senest d. 1. i 
den måned bladet udkommer. 

Vi påtager os intet ansvar overfor 
eventuelle skrivefejl. 

KØBES: 

SÆLGES: 

Toner, EP-A. Passer bl.a. til Canon- 
printerne: LBP-460. LBP-465, LBP- 
660. Fejlkøb - er stadig plomberet. 
Kr. 200,- plus forsendelse (nypris 
495,-). 

Jan, 59 27 89 91 
amigaadvis@vestnet.dk 

BYTTES: 



JJÆSTE NUMMER 

I næste nummer vil vi - om alt går vel - kunne byde på: 

•REBOL-Del 16 

• Gamle billeder - Del 2 

• Make-CD 3 - cd-brænderprogram 

• Interview med Kiwi Multimedia 

• Heretic II - det legendariske spil i PPC-udgave 

• Evt. dit indlæg... 

Derudover selvfølgelig vores faste artikler som Kort Nyt, 

Post-kassen osv. 

Og husk at hvis I har noget at sælge eller noget I ønsker 
at købe, ja, så er I også velkomne til at skrive til vores Køb- 
salg-bytte-rubrik - bare husk reglerne...! 

Vi modtager også gerne artikler fra jer hvis I har noget I 
vil dele med andre, f.eks. hvis I har et spil I er helt vilde 
med, et program I synes er specielt godt eller har gode/ 
dårlige erfaringer med eller måske noget helt syvende - bare 
det er Amiga-relateret... 



Heretic II - hvad andet kan jeg sige... 



PÅ GENSYN D. 15. JUNI!!! 

Gamle numre: 

Mangler du nogle af de tidligere numre af Amiga 

■ kaq disse stadigvæk skaffes. 

Nr. 1/99-9/99 (A4-format) koster kr.26,- pr. stk. 
fir.ii/97-12/98 (A4-format) koster kr.20,- pr. stk. 

Nr.4/96-5/96 (A4-format) koster kr.10,- pr. stk. 

Nr. 1/96-3/96 (AS-format) koster kr.10,- pr. stk. 


live dit Amiga Advis 
øren hver måned 
j sparer nogle kroner, så 
bonnere på Amiga Advis 


PiiHr: 

Løssalg 
3 Numre 
§6 Numre 
12 Numre 


il hvert blad koste 10 kr. ved 
stk. Dette omfattet alle blade 

or 100 kr.. inkl. forsendelse. 


køb af mi 
som er ne 
Køb f.eks 


1 „ »s- 

edenstaende adresse og giro-nr.. sit eget navn og 
(ieks. »6 numre aØA fra nr. 6/98«) samt det 
på Amiga Advis, skal man også angive sit 


Aminei-abor 

Efter at AmigaJ 
videre, dog mer 
man abonne rit 
Aminet-oi’etH 
april, nr. 37 i« 

Man indbetal* 

For at sikre enl 
den 1. i månJØin Hfp 
være forrest i køen naj 


ements-ordningen 

»ft stoppede har Amiga Advis overtaget^fninet-ordnmgen. Vi vil så koie denm 
len ændring at det foregår som en abohhemenis-ordning i stil med den måde 

åkomffier ca> den 15. i hver anden måned med start i februar, dvs. Aminet 36 


• der kun bliver bestilt det aktuelle antal. 

^tii||Ju|brugiten er den sidste frist for indbetalingemaf en Aminet-cd 
pkommer, jdet vi så kan foretage bestillingen den 8. for at sikre os at 


•t-cd’er samt Aminef Sefene. Disse bliver dog É 
fer. - / 


Du kan nu også bestille hope af de tidligere 
kun taget hjem sammen med de aktuelle Art 


Prister: 

Armret 24-33.. 
Aminet Set 4-8 


Med venlig HH 


Aminet 36 i april,.frist den 1/4-200C 
Aminet 37 i juni, frist den 1/6-2000 


Amiga Advis 
Jern bane vej 47 
4450 Jyderup 
Tlf. 59 27 89 91 
Giro 298-1599 


lodbetalingen sker på samme måde som 
HVis riian Vil abonnere på Amiga Advis. 

,<s . ■. ■ 




Amiga Advis 

